
INTRODUCERE 


Funcţiile principale ale limbii sunt înlesnirea comunicării dintre oameni şi susţinerea 
demersului de iniţiere şi cultivare a gândirii. Omul a născocit un limbaj articulat, iar acest fapt a 
fost hotărâtor pentru progresul său ca specie intelectuală. 

Limbajul în sine este considerat un fenomen de natură psihică având un caracter eterogen 
ce face foarte dificilă sarcina definirii sale. Importantă rămâne însă precizarea celor două 
dimnensiuni ale limbajului: limba şi vorbirea. 

Limba este definită ca sistem de semne, produs social al facultăţii limbajului şi ansamblu 
de convenţii adoptate de grupul social pentru a permite exercitarea acestei facultăţi. Este un sistem 
abstract, achiziţionat prin educaţie şi constituit într-un tipar ce modelează manifestrile particulare 
ale facultăţii limbajului. 

„O limbă are un sistem de semne, în general sonore, prin care un om comunică altor 
oameni gândurile sale. [...] Scrierea este şi ea tot un sistem de semne, menite să reproducă pentru 
vedere, atât cât este posibil, sistemul sonor care se adresează auzului”! 

Vorbirea este un act individual de utilizare a sistemului limbii. Presupune procese de 
selecţie şi combinaţie, determinate de voinţa şi inteligenţa individului. 

Scrierea este o convenţie, o înţelegere, un acord al specialiştilor lingvişti de a folosi 
anumite litere, după anumite reguli ale limbii astfel încât scrierea să fie logică şi să poată fi însuşită 
de vorbitori. 

Scrierea semnifică notarea instituită prin consens a semnalelor sonore cu ajutorul unui 
sistem de semne-litere. Întrucât limba vorbită se compune din sunete, a priori fiecare semn vizual, 
numit literă, trebuie să corespundă unui sunet. 

Putem raporta scrierea alfabetică la conceptul de limbă, pornind de la sesizarea că 
anumite inventare de obiecte vizuale trimit la conţinuturi mentale. 

În cartea sa „Despre interpretare”, Aristotel a enunțat acest fapt astfel: „Cuvintele rostite 
sunt simboluri ale experienţei mentale, iar cuvintele scrise sunt simboluri ale cuvintelor rostite. 
După cum nu toţi oamenii au aceeasi caligrafie, la fel nu toţi oamenii au aceeaşi rostire dar, 
experienţele mentale pe care aceştia le simbolizează în mod direct, sunt aceleaşi pentru toată lumea, 
după cum sunt de asemenea la fel acele lucruri ale caror imagini sunt experienţele noastre. ” 

S-a considerat că în relaţia dintre scriere şi vorbire, factorul primordial îl constituie limba 


vorbită, în timp ce scrierea este factorul secund sau derivat. 


1 Graur Alexandru, Mic tratat de ortografie, Editura Humanitas, Bucureşti, 2009, p. 14-15 
3 


„O limbă vorbită poate exista şi fără scriere, prin regulile interne ale limbii, ca mijloc de 
comunicare între oameni, dar o scriere fără reguli este un nonsens, o absurditate.”? 

Putem aborda scrierea ca o modalitate de notare a limbii, dar şi o convenţie de notare a 
limbii literare dacă avem în vedere caracterul normat, cultivat, îngrijit, unitar, artistic. 

Ortografia ce reprezintă scrierea potrivit normelor limbii literare actuale, se referă atât la 
scrierea corectă a cuvintelor, cât şi la utilizarea corectă a semnelor ortografice şi este legată de 
ortoepie (pronunţarea corectă a cuvintelor), de vocabular şi de gramatică. 

Gramatica în general, prin morfologie şi sintaxă, are o aplicabilitate largă în ortografie. 
Gramatica cuprinde regulile modificării formei cuvintelor şi ale îmbinării lor în propoziţii şi fraze, 
adică regulile exprimării corecte. Aşadar gramatica este ştiinţa vorbirii şi scrierii corecte. 

Ne putem raporta chiar etimologic la cuvântul gramatică, grammata însemnând inițial în 
graca veche „litere, scriere”, iar sintagma grammatike tehne semnificând „gramatică” sau „arta, 
tehnica, meşteşugul de a scrie şi citi literele”. 

Concluzia pe care o putem trage este că nu poate exista scriere fără regulile gramaticii, 
aceasta constituind cel mai important imperativ al ortografiei. 

Ortografia este disciplina lingvistică în conţinutul căreia se găsesc normele de scriere 
corectă şi care se ocupă de punerea de acord a scrierii cu limba vorbită. 

„Noţiunea de normă lingvistică sau de normare a limbii presupune de obicei unicitatea 
recomandărilor, cel puţin în ceea ce priveşte aspectele formale ale exprimării corecte (ortografia, 
ortoepia şi morfologia propriu-zisă (...)”5 

Sistemele alfabetice reprezintă foneme, dar relaţia fonem — literă este mult mai largă. 
Aceeaşi literă poate reprezenta foneme diferite, scrierea neputând diferenţia toate sunetele vorbirii. 

Ortografia limbii române are la bază principiul fonetico-fonematic, scriindu-se aşa cum 
se rosteşte, însă o contribuţie însemnată o au regulile ortografice care au ca temei principiul 
morfologic, la scrierea cuvintelor avându-se în vedere şi particularităţile gramaticale ale 
cuvântului. 

„Forma actuală a ortografiei româneşti reflectă un mod de interpretare a sistemului limbii 
literare preluat prin tradiţie filozofică şi lingvistică şi adaptat evoluţiei limbii în folosirea ei zilnică. 
Această adaptare este opera filologilor şi lingviştilor români din ultimele două secole şi are la bază 


evoluţia gândirii filologice europene asupra formei scrise a limbii.” 


2 Calotă Ion, Mică enciclopedie a românei corecte, Editura Niculescu, 2001, p. 49 
3 Avram Mioara, Probleme ale exprimării corecte, Editura Academiei RSR, 1987, p. 28 
4 Suteu Flora, Şoşa Elisabeta, Ortografia limbii române. Dicţionar şi reguli, Editura Floarea Darurilor/ Saeculum, 


Bucureşti, 1996, p. 253 


Majoritatea lucrărilor de ortografie insistă asupra faptului că aceasta este ghidată de trei 
principii mai importante, ierarhizate astfel în funcție de importanţa lor: principiul fonetic (mai 
recent numit fonologic), gramatical (împărţit uneori în morfologic şi sintactic) şi tradițional-istoric 
(etimologic). 

Ortografia românească a pendultat din 1881 până astăzi între concepția fonografică şi ca 
funcțională. 

Concepţia fonografică este în esenţă populistă şi se bazează pe principiul fonetic iar 
concepţia funcţională se poate caracteriza ca fiind elitistă şi este bazată pe principiul gramatical şi 
pe cel tradițional-istoric. 

Se poate spune că ortografia românească actuală se bazează pe „principiul corectiv- 


funcţional”? 


„ce guvernează regulile generale ale scrierii, ce impun cunoştinţe de fonetică, 
vocabular, gramatică şi istorie a limbii române. Acest principiu reuneşte concepţiile fonografică şi 
funcțională. „Prin scriere se urmăreşte: 

a) corectarea pronunțării, în sensul unificării ei supradialectale; 

b) corectarea formelor gramaticale, în sensul integrării lor într-un sistem funcţional 
supradialectal, 

c) orientarea scrierii şi pronunțării noilor achiziții lexicale spre forme specifice limbilor 
moderne occidentale, adaptate ca atare la sistemul flexiunii nominale româneşti.|...] 

Vorbitorul român de astăzi care vrea să scrie corect româneşte trebuie să fie conştient de 
faptul că ortografia românească nu este fonetică, ci corectivă: el trebuie să cunoască valoarea care 
se atribuie literelor în cuvintele româneşti din fondul tradițional şi în neologisme [...] şi să-şi 
adapteze pronunţarea la această valoare”* 

Profesorul Ion Calotă consideră că ideile din citatele de mai sus sunt originale însă nu şi 
adevărate. Acesta este de părere că „a reduce rolul ortografiei la un simplu corectiv al pronunțării 
este un pur neadevăr, o eroare fundamentală, pentru că răstoarnă raportul firesc dintre scriere şi 
pronunțare, bazat pe principiul logic elementar după care scrierea este menită, prin însăşi rațiunea 
ei de a exista, să reprezinte grafic pronunţarea şi nu invers. Prin urmare, prin scriere se urmăreşte 
reproducerea pronunțării literare, reprezentarea ei grafică, iar nu corectarea pronunțării sau nu 
numai acest lucru.” 

Ortografia românească are şi un caracter corectiv, din moment ce este normativă, însă nu 
o putem reduce doar la acest principiu, care nu poate înlocui toate celelalte principii şi mai ales nu 


li se poate opune. 


5 Ibidem, p. 254 
6 Ibidem, p. 254-255 
7 Calotă Ion, Mică enciclopedie... p. 20 


Ortografia românească este corectivă mai ales pe baza principiului morfologic, prin 
scrierea în concordanţă cu structura morfematică a cuvântului, cu sistemul flexiunii nominale şi 
verbale şi nu cu pronunţarea, chiar cultă fiind. 

Toate principiile care stau la baza ortografiei româneşti actuale dau caracter corectiv 
scrierii, în raport cu pronunţarea. 

Trebuie ca vorbitorul român să se descătuşeze de convingerea adânc înrădăcinată că 
ortografia românească este esențialmente fonetică sau fonologică şi să se adreseze cu mai mare 
asiduitate lucrărilor care îl pot îndruma în scrierea corectă. Este vorba de un proces de autoeducare 
lingvistică ce este imperios necesar pentru a scrie corect. 

Sextil Puşcariu şi Teodor Naum, în prefața la Îndreptarul lor ortografic, bazat pe regulile 
ortografice din 1932 ale Academiei Române, susțineau urmăroarea idee, ce ilustrează un mare 


adevăr, «într-o formulare memorabilă: „scrie cum grăieşti şi grăieşte cum se cuvine”y.5 


3 Ibidem, p. 21 


Capitolul 1 


Ortografia în relaţie cu ortoepia, punctuaţia şi morfologia 


1.1  Ortografie şi ortoepie 

Ortografia şi ortoepia se ocupă de studierea scrierii, respectiv pronunțării limbii şi 
stabilirea pe acest fundament a conduitei considerate corecte în grafia, respectiv rostirea diferitelor 
ei unităţi şi îmbinări. Cele două domenii la care ne referim sunt specifice acţiunii de cultivare a 
exprimării corecte şi deci obiective importante ale studiului limbii române. 

„Ortografia, scrierea potrivit normelor limbii literare actuale, se referă atât la scrierea 
corectă a cuvintelor, cât şi la folosirea corectă a semnelor ortografice şi e legată de ortoepie 
(pronunţarea corectă a cuvintelor), de vocabular şi de gramatică.” 

Ortografia reprezintă, din punctul de vedere al etimologiei cuvântului, totalitatea regulilor 
care stabilesc scrierea corectă a unei limbi cultivate. Cuvântul „ortografie“ provine de la grecescul 
orthos, care înseamnă „drept, corect“ şi graphein, care are sensul de „a scrie“. 

Altfel spus, ortografia este „sistemul de scriere care reproduce vorbirea umană în 
conformitate cu anumite reguli de funcționare a acesteia, stabilite în mod explicit prin gramatici şi 
dicţionare.“!0 De altfel, Flora Şuteu defineşte ortografia şi mai pe larg ca fiind "un sistem de reguli 
precise şi unitare, care constau din explicarea valorii semnelor dintr-un anumit sistem grafic de 
reproducere a unei limbi şi din formularea condiţiilor de folosire a acestor semne, sistem menit să 
stabilizeze varianta cultivată a limbii date."!! 

Ortografia este rezultatul unei operaţii de normare a scrierii, care are în vedere numai ceea 
ce se consideră a fi corect în sistemul de scriere dat, limitele mari de directivă stabilindu- se după 
anumite principii. 

Aşadar, prin ortografie se înţelege scrierea corectă sau, mai exact, totalitatea regulilor care 
stabilesc scrirea corectă a unei limbi. 

Normele unitare ale limbii literare nu se reduc la ortografie, care este un element de bază 
al acestor norme, dar numai un sector al lor, mai uşor de acceptat deoarece are un caracter 
convenţional în mare parte. Scrierea poate ascunde însă diferenţe notabile în ce priveşte 
pronunţarea. Însuşirea unei pronunţări literare şi generalizarea pronunțării unitare constituie o fază 


superioară însuşirii scrierii corecte. 


? Ivănuş Dumitru, Şoşa Elisabeta, Limba română. Compendiu. Grile, II, Ortografie. Ortoepie. Punctuaţie, Editura 
Avrămeanca, Bucureşti, 1996, p. 3 

10 Suteu Flora, Introducere în studiul ortografiei româneşti, în Th. Hristea (coord.), Sinteze de limba română, ediţia 
a III-a, Editura Albatros, Bucureşti, 1984, p. 174 

11 în ediţia a II-a a aceluiași volum colectiv, 1981, p. 86 


Prin ortografie se stabilesc şi normele ortoepiei (< gr. orthos "drept, corect" + eipein "a 
pronunţa"), adică ale pronunțării corecte, prin aceasta înţelegându-se pronunţarea literară a unei 
limbi. Normele ortoepice stabilesc corectitudinea formală a pronunțării cuvintelor ca unităţi 
lexicale, a pronunțării formelor flexionare şi chiar a pronunțării unor cuvinte legate în vorbire - 
toate acestea cu referiri şi la morfologie ori la sintaxă. 

„După cum unitatea minimală funcţională monoplană a structurii fonologice a 
semnificantului este fonemul, reprezentat prin mulțimea varietăților şi a variantelor care constituie 
alofonele lui, tot aşa, în exprimarea scrisă, unitatea minimală monoplană a structurii grafice a 
semnificantului este grafemul, reprezentat prin mulțimea varietăților şi a variantelor care constituie 
alografele lui.“!? 

„Cercetarea ştiinţifică a ortografiei se bazează pe stabilirea elementelor grafice distinctive 
ale limbii scrise, grafemele, care constituie obiectul de cercetare al grafematicii şi care corspund 
numai în parte cu unităţile alfabetului, literele.“ 15 

Normele ortoepice româneşti sunt mai recente decât cele ortografice şi s-au format prin 
influenţa acestora. În interdependenta dintre ortografie şi ortoepie, elementul fundamental a fost şi 
este ortografia. Normele ortoepice reprezintă încercarea de a realiza prin intermediul fonemelor o 
reprezentare normată a structurii grafematice a limbii şi sunt principalul instrument prin care 
ortografia influenţează pronunţarea literară. 

Pronunţia, deşi dependentă întrucâtva de aspectul scris al limbii, mai ales datorită 
progreselor învățământului, este mai variată (în spaţiu: pe suprafaţa teritoriului limbii 
române) mai mobilă (în timp: există mai multe posibilități de răspândire a unor inovaţii), 
şi evoluează mai rapid, ivindu-se astfel nonconcordanţe între scrierea corectă şi pronunțare. 

De aici, rezultă că normele ortoepice sunt mai greu de stabilit şi mai greu de impus. În 
realizarea fonemelor limbii române, datorită coarticulaţiei, sunetele suferă modificări. 

Modificările depind şi de ritmul vorbirii (viteza de succesiune a silabelor cuvintelor în 
cursul vorbirii), care poate fi accelerat sau încetinit, de accentul tranşei sonore şi de intonaţie. 

În articolul „Proiect de reformă a ortografiei române” (1929), Sextil Puşcariu afirma însă 
că: Ortografia urmează ortoepia. Principiul este «scrie cum vorbeşti». 

„Interrelaţiile dintre rostirea literară şi scriere, pe de o parte şi dintre ortografie şi ortoepie, 
pe de altă parte, au fost reprezentate schematic de J. Hamm ca un circuit în care scrierea (sistemul 


grafematic) reprezintă inventarea unei încifrări a structurii fonematice a limbii standard codificate 


12 Iordan Iorgu, Robu Vladimir, Limba română contemporană, Editura Didactică şi Pedagogică, Bucureşti, 1978, p. 
195 
13 http://wvww.alil.ro/wp-content/uploads/2012/08/ADRIAN-TURCULEȚ-Consideraţii-asupra-ortografiei-şi- 
ortoepiei-româneşti.pdf 

8 


cu ajutorul ortografiei şi influenţează, la rândul ei, punctul de plecare, pronunţarea literară, prin 


intermediul ortoepiei.“!+ 


FONIE — GRAFIE 
(structura fonematică a limbii) (structura grafematică a limbii) 
ORTOEPIE iai că ORTOGRAFIE 
(structura fonematică normată) (structura grafematică normată) 


1.1 Interrelaţiile dintre rostirea literară şi scriere şi dintre ortografie şi ortoepie 
Accesat la 21 mai 2016, la adresa: 
[http://www.alil.ro/wpcontent/uploads/2012/08/ADRIAN-TURCULEŢ- 


Consideraţii-asupra-ortografiei-şi-ortoepiei-româneşti.pdf, p. 13] 


Altfel spus, ortografia este un sistem de norme referitoare la scrierea unei limbi literare. 
Normele preexistă uzului scris, au un caracter oficial, se elaborează, se impun şi se aplică prin 
convenţie explicită, fiind consemnate şi explicate în lucrări ştiinţifice speciale (îndreptare, 
dicționare etc.). Aceste norme corespund parțial normelor ortoepice, sunt prescriptive în mod 
categoric (cele mai multe sunt obligatorii) şi contribuie la realizarea şi la menţinerea unităţii 
lingvistice. Ortografia constituie până la urmă o problemă de politică culturală. 

În prezent importanţa ortoepiei a crescut datorită ritmului rapid de generalizare a limbii 
literare şi înmulţirii formelor de manifestare a aspectului vorbit al limbii literare, care impun 
realizarea unităţii ei şi în domeniul pronunțării. În acest sens este de consemnat îndemnul adrest 
de Mihai Eminescu într-un articol: „Să ne silim prin şcoli, de nu în casă şi-n viaţa publică, de-a 


315 


introduce o pronunție generală” °, precum şi constatarea făcută de Sextil Puşcariu şi Teodor Naum: 


„Greutatea la noi nu e cum scriem, ci cum rostim un cuvânt; grea nu e ortografia, ci ortoepia”.1€ 


„Adoptarea scrierii cu alfabet latin şi crearea treptată a unei ortografii românești bazate 


pe principiul fonologic s-au desfășurat paralel cu formarea pronunțării literare moderne și cu 


Phonologie und Phonetik, în „Die Welt der Slaven. Halbjahresschrift fur Slawistik”, Wiesbaden, 11, 1964, p. 76-78 
apud http://www.alil.ro/wp-content/uploads/2012/08/ADRIAN-TURCULEȚ-Consideraţii-asupra-ortografiei-şi- 
ortoepiei-românești.pdf , p. 13 (accesat la 21 mai 2016) 

15 Apud. Mioara Avram, Probleme ..., p. 33 

16 Ibidem, passim 


introducerea masivă a neologismelor (mai ales latino-romanice), în a căror adaptare scrierea 
etimologică a jucat un rol însemnat.” 

Cele mai vechi texte păstrate care conţin reguli de scriere a limbii române cu litere 
chirilice şi latine, datează de la sfârşitul secolului XVIII. După adoptarea oficială a alfabetului latin 
(1860,1862) scrierea s-a caracterizat prin lipsă de unitate şi prin preponderența criteriului 
etimologic. 

Prima ortografie oficială, generală şi obligatorie a fost votată de Academia Română în 
1881. Modificările ulterioare (1904, 1932, 1953) au simplificat treptat scrierea pe baza principiului 
fonetic. 

În 1965 s-a stabilit utilizarea literei „â” pentru cuvintele din familia numelui etnic 
„român” (marcându-se grafic originea în latinescul „romanus”) . În 1993 s-a decis revenirea la 
grafia tradițională cu „â” în interiorul cuvintelor (cu excepția celor compuse, în care al doilea 
cuvânt începe cu „î” ) şi cu ,„ u” în formele „sunt, sunteţi, suntem”. 

Ortografia limbii române a cunoscut mai multe reforme, ultima dintre acestea având ca 
sarcină să ofere precizări şi să simplifice normele scrierii. 

Caracterizarea curentă a ortografiei limbii române, dacă nu o absolutizăm, drept fonetică 
sau fonematică, înseamnă că scriem cum pronunțăm. 

Majoritatea problemelor de ortoepie sunt în acelaşi timp şi probleme de ortografie, 
deoarece greşelile de pronunțare se reflectă şi în scris. La acestă categorie de probleme comune 
ortografiei şi ortoepiei, regulile curente folosesc formula „se scrie şi se pronunţă”, deşi ordinea 
logică ar trebui să fie „se pronunţă şi se scrie într-un anumit fel”, deoarece pronunţarea corectă este 
însuşită înaintea practicării scrisului. 

„Nerespectarea regulii ordinii logice şi cronologice se explică nu atât prin destinația 
preponderent ortografică a regulilor, cât prin ierarhia şanselor de urmare a lor, constatată în 
realitatea lingvistică: experienţa arată că regulile respective sunt însuşite mai uşor în latura lor 
ortografică decât în cea ortoepică şi că există mulţi vorbitori care scriu literar unele cuvinte pe care 
le pronunţă regional.” !8 

De foarte multe ori, indicaţia fonetică şi soluţia ortografică nu concordă, ba chiar sunt în 
opoziţie totală. Ne referim aici la limitele corespondenţei dintre sunete (foneme) şi litere, când 
scrierea se deosebeşte de pronunțare. Este cazul regulilor ortografice de tipul „se scrie într-un fel, 


dar se pronunţă în alt fel”. 


 http://www.alil.ro/wp-content/uploads/2012/08/ADRIAN-TURCULEȚ-Consideraţii-asupra-ortografiei-şi- 
ortoepiei-româneşti.pdf 
13 Mioara Avram, Probleme ..., p. 38 

Toate aceste contradicții se datorează acţiunii celorlalte principii ortografice: etimologic, 
morfologic, sintactic, simbolic, silabic şi estetic. Aşa cum se constată, aceste principii conţin reguli 
ortografice care ţin de diferite compartimente ale limbii: fonetică - principiul fonetic, morfologie - 
principiul morfologic, sintaxă - principiul sintactic; de istoria cuvintelor - principiul etimologic; 
de valoarea literelor dintr-o silabă- principiul silabic; de modalitatea de scriere cu iniţială 
majusculă sau minusculă - principul simbolic; de evitare a unor semne sau litere succesive - 
principiul estetic. 

În capitolele următoare se vor prezenta schematic principiile fonetic, etimologic, 
simbolic, silabic, sintactic, estetic, şi distribuţional, precum şi, mai dezvoltat, principiul 
morfologic. 

1.2  Ortografie şi punctuație 

Ca sistem grafic explicit, ortografia constă într-un inventar de semne şi de reguli de 
corespondenţă şi de combinare a acestora. Elementele sistemului ortografic sunt literele şi semnele 
ortografice. 

Trebuie să facem deosebire între ortografie şi punctuație, cu toate că în noţiunea de scriere 
corectă intră şi punctuaţia. Termenul ortografie nu include chiar toate aspectele scrierii corecte, ci 
doar scrierea diverselor cuvinte în parte şi scrierea unor grupuri mici de cuvinte care fac corp 
comun în vorbire (de tipul mi-a dat, i-am văzut), nu însă şi scrierea diverselor îmbinări de cuvinte 
la care e necesar să se marcheze în scris raporturile exprimate oral prin pauze şi intonaţie, acest 
aspect ținând de puntuaţie. 

Dintre părțile gramaticii, ortografia este legată mai ales de morfologie, în timp ce 
punctuaţia este strâns legată de sintaxă. 

Scrierea limbii române este alfabetică, reproduce sunete izolate (foneme), folosind pentru 
acestea semnele numite litere. Cele mai multe reguli ortografice transpun în planul reprezentărilor 
grafice normele ortoepice ale limbii române actuale. Caracteristică pentru scrierea şi pronunţarea 
limbii române este concordanța dintre normele ortografice şi normele ortoepice. 

Discordanţa dintre ortografie şi ortoepie provine, în general din lipsa de corespondenţă 
între litere şi sunete, care se produc în sfera principului silabic. 

Sistemul grafic românesc dispune de 31 de litere (grafeme) pentru a reda în scris cele 33 
de sunete (foneme) ale limbii române literare. 

În afară de litere, ortografia se bazează şi pe anumite semne auxiliare, numite semne 
ortografice. Acestea sunt : 

- pauza albă ( blancul ) | ] ce constă în absenţa oricărui semn; 


- cratima | - | având rolul de a lega sau, dimpotrivă, de a despărţi elementele în cauză; 

-  apostroful | ° ] este singurul semn exclusiv ortografic, mai rar folosit în ortografia 
românească actuală; 

- bara oblică | / ] este folosită ca semn ortografic în formule distributive care cuprind 
numele unor unităţi de măsură sau în anumite abrevieri (c/val pentru contravaloare); 

- linia de pauză | —] este utilizată ca semn ortografic numai în scrierea unor cuvinte 
compuse complexe care cuprind cel puţin un cuvânt compus scris cu cratimă (nord —nord — est) ; 

- punctul | . ] este folosit ca semn ortografic după majoritatea abrevierilor (etc., nr.) 

- virgula |, ] deşi este semn de punctuație se foloseşte uneori cu o funcție asemănătoare 
cu a cratimei (Cioc, Cioc; nani, nani) 

Tot semne ortografice sunt şi aşa numitele semne diacritice: 

% accentul circumflex (la,â” şi „î”); 

%  sedila(la,ţ”şi„ş”); 
«e semnul scurtimii (la „ă” ); 
Regulile ortografice se clasifică în următoarele tipuri: 

- reguli pur ortografice (folosirea literei k în raport cu ch şi c); 

- reguli de pronunțare (pronunțarea literei „x” ca [gz] în „exemplu” şi [cs] în 
„explicație”); 
- reguli de gramatică. 

Orice limbă implică un sistem de reguli, iar folosirea ei este susceptibilă de greşeli, de 
încălcări ale acestor reguli. 

1.3  Ortografie şi morfologie 

„Morfologia este parte a stucturii gramaticale (şi a gramaticii ca studiu al acesteia) care 
cuprinde regulile privitoare la forma cuvintelor, la structura lor internă şi la modificările lor 
formale în diferite întrebuinţări.” 

Etimologic termenul morfologie înseamnă „studiu al formei” şi poate să aibă şi alte 
accepţii care nu sunt legate de gramatică. 

Morfologia este ştiinţa care are drept obiect de studiu cuvântul sau morfemul (în accepţia 
de unitate minimală dotată cu semnificaţie din structura unui cuvânt) şi este în opoziţie cu sintaxa, 
al cărei obiect îl constituie îmbinările de cuvinte. 

Sunt studiate forma cuvintelor alături de valorile sau funcţiile lor, morfologia înglobând 
ceea ce unii numesc sintaxa părţilor vorbirii. 


Pentru a scrie corect este foarte importantă delimitarea părţilor de vorbire, cunoaşterea 


flexiunii cuvintelor, a structurii lor şi a alternanţelor pe care le pot avea. 


19 Avram Mioara, Gramatica pentru toți, Editura Academiei RSR, Bucureşti, 1986, p. 19 

Specifică morfologiei este realizarea flexiunii prin modificarea structurii interne a 
cuvântului, mai exact, prin afixele gramaticale. Se poate distinge în structura unui cuvânt flexibil, 
pe de o parte, elementele constante de cele variabile şi, pe de alta, elementele cu valoare lexicală 
de cele cu valoare gramaticală. 

Componentele structurii morfologice a unui cuvânt flexibil sunt rădăcina, prefixele, 
sufixele şi desinenţele. 

Afixele denumesc, printr-un termen generic, prefixele, sufixele şi desinenţele. 

Tema poate fi lexicală sau flexionară şi este formată din rădăcină împreună cu sufixe 
sau/şi prefixe. 

Rădăcina este elementul ce nu se analizează din punct de vedere morfologic, comun mai 
multor cuvinte cu sens înrudit prin ea (de exemplu rădăcina drept — în dreptate, nedreptate, 
îndrepta, îndreptăţi etc.). Cuvintele care au aceeaşi rădăcină alcătuiesc o familie de cuvinte. 

Prefixul este un afix adăugat înaintea rădăcinii. Prefixele au de obicei valoare lexicală, 
formând cuvinte noi, fie ele singure, fie şi cu sufixe. Unele au însă şi valori apropiate de cele 
gramaticale (de exemplu, prefixul negativ ne) 

Sufixul este un afix adăugat după rădăcină sau după un alt sufix. Sufixele sunt de două 
feluri: lexicale, când formează cuvinte noi, şi gramaticale când creează forme ale aceluiaşi cuvânt 
(forme de mod şi de timp la verbe, exemplu: sufixul — u — de perfect simplu: băui, băuşi, bău etc.). 

Desinenţa este afixul exclusiv gramatical care se adaugă după rădăcină sau după temă 
pentru a exprima numărul şi cazul la substantive (de exemplu, - e din case), genul, numărul şi cazul 
la adjective (- e din bune), articole (- ui din — lui), pronume (- ui din cărui), numerale (- e din prime) 
şi participii (- e din lăudate); persoana şi numărul la verbe (- i din îndreptai). Într-un cuvânt, 
desinenţa este doar una. 

Despre cuvintele lipsite de asemenea afixe spunem că au sufix gramatical zero, respectiv 
desinenţă zero. 

Mijloacele fonetice folosite în flexiune sunt alternanţele fonetice, accentul şi intonaţia. 

Alternanţele fonetice sunt variaţii suferite de foneme în diferite forme flexionare ale 
aceluiaşi cuvânt (de exemplu, a — e în masă — mese) sau în cuvintele derivate din aceeaşi familie 
(de exemplu, a—ă şi t - ţ în dreptate — îndreptăţi). Alternanţele vocalice au loc mai ales în interiorul 
rădăcinii sau al sufixelor lexicale, iar cele consonantice mai ales la sfârşitul cuvântului, înaintea 
desinenţei. 

Ortografia e strâns legată de morfologie prin faptul că, în unele situaţii, scrierea se 


orientează după reguli morfologice şi nu după reguli fonetice. 

Ortografia românească actuală se bazează și pe principiul morfologic, „care cere să se 
țină seama de structura morfologică a cuvintelor, de categoria gramaticală şi de tipurile de flexiune 
(cu afixele respective), ca şi de gradul de sudură (la cuvintele compuse).”2 

Regula scrierii cu ea sau ia se ghidează, în diferite contexte fonetice, după alternanţa ea 
— e (gheaţă — ghețuri, chem — cheamă) sau ia — ie (piatră — pietre, pierd — piardă). 

Regulile scrierii cu a sau ea, respectiv ă sau e şi î sau i după ș, j sunt diferite pentru 
rădăcina cuvintelor (unde se scrie doar a, e, i) faţă de afixe (unde se poate scrie atât a, e, i, cât şi 


A 


ea, ă, î în funcţie de clasa morfologică, păstrându-se înfăţişarea pe care o au afixele după alte 
consoane). O bună cunoaştere a structurii morfologice conduce la înţelegerea scrierii diferite a 
cuvintelor. 

Regula scrierii cu un singur i, respectiv cu doi sau cu trei i este tot morfologică (în 
exemple ca fii imper., poz. — nu fi imper., neg., sau copii neart. — copiii art.). 

Scrierea cu sau fără cratimă a cuvintelor compuse flexibile se orientează după gradul lor 
de sudură manifestat în flexiune (untdelemn/ rea-voinţă), iar regulile despărțirii în silabe separă 
cuvintele compuse, derivatele cu prefixe şi unele derivate cu sufixe de restul cuvintelor, 
recomandând respectarea structurii lor morfologice (de exemplu, in — exact, drept — unghi). 
Alegerea unei forme corecte presupune cunoaşterea variantei morfologice literare față de o formă 
învechită, regională sau greşită (spre exemplu boli faţă de *boale, să aibă faţă de *să aibe etc.) 

Legăturile dintre morfologie şi ortografie nu se manifestă doar prin intermediul 
principiului morfologic, ci şi prin sfera principiului sintactic, logic sau sintactico — lexical 
(deoarece ţine seama de sensul lexical şi de relaţiile cu alte cuvinte din propoziţie). Se ilustreză în 
primul rând apartenenţa la părți de vorbire diferite a unor segmente omofone, diferenţiind scrierea 
unor cuvinte (de exemplu: deloc adv. — de loc prep.+ s.). 

Scrierea cu iniţială majusculă sau minusculă, pe care unii specialişti o subordonează 
principiului simbolic, are mai degrabă legătură cu distincţia care se face între substantivele proprii 
şi cele comune, care sunt clase morfologice şi lexicale. 

Unul din cele mai importante roluri ale morfologiei în relaţia ei cu ortografia este de a da 
reguli de scriere acolo unde pronunţarea individuală nu e literară sau acolo unde nu există 


concordanţă între scriere şi pronunțare. 


20 Ibidem, p. 28 

Capitolul 2 
PRINCIPIILE LINGVISTICE 
CARE STAU LA BAZA ORTOGRAFIEI LIMBII ROMÂNE 


2.1 Consideraţii preliminare 

Ortografia oricărei limbi se bazeată pe câteva principii esenţiale, care se completează şi 
care îi stabilesc propriul caracter. La început, principiile ortografice au avut un rol activ în 
constituirea normelor ortografice. Avându-se în vedere aceste principii, se selectează şi, în final, 
se impune o formă convenţională. Selecţia se întemeiază pe un anumit principiu, în funcție de 
concepţia ştiinţifică a vremii, de momentul istoric, de chestiuni politice sau sentimentale. În 
prezent însă, când limbile literare sunt închegate, principiile ortografice „nu au decât rolul mai 
modest de clasificare a tipurilor de relaţii dintre codul scris şi cel sonor.”?! 

Noile norme ortografice se caracterizează prin importanţa pe care o acordă gramaticii în 
rezolvarea problemelor de scriere. 

Atât numărul cât şi denumirea principiilor ortografice diferă de la cu cercetător la altul. 
Spre exemplu, G. Beldescu, în „Ortografia actuală a limbii române”, face cunoscute următoarele 
principii ortografice: principiul fonetic-fonematic, principiul silabic, principiul morfologic, 
principiul sintactic, tradiţia şi etimologia”; Theodor Hristea prezintă principiile fonetic, 
tradițional-istoric (etrimologic), morfologic, sintactic şi simbolic”; Ion Calotă consideră că 
principiile care stau la baza ortografiei româneşti actuale sunt şase: 1. fonetic, 2. etimologic (numit 
uneori şi tradițional-istoric), 3. morfologic, 4. sintactic, 5. silabic, 6. simbolic.24 

Ortografia limbii române este fonetică şi fonematică, în sensul că scriem cum pronunţăm, 
dar, de foarte multe ori, indicația fonetică şi soluţia ortografică nu sunt în concordanţă, ba chiar 
sunt în opoziţie totală. Toate aceste contradicții se datorează acţiunii principiilor ortografice, care 
reprezintă temeiul doctrinar al sistemului ortografic şi ortoepic al limbii române. 

Există două principii ortografice fundamentale, ce sunt mereu în antagonism, fonetismul 
şi etimologismul, scrierea fiind fie preponderent etimologică, fie preponderent fonetică. În istoria 


ortografiei româneşti, Titu Maiorescu este cel care a fixat hotarul dintre cele două tipuri 


21 Boerescu, P., Principiile ortografiei şi literele alfabetului românesc, în “Academia”, II „1992, nr. 4, p. 9 

22 Beldescu, G., Ortografia actuală a limbii române, Bucureşti, Editura Ştiinţifică şi Enciclopedică, 1984, p.13-18 
23 Hristea, Th., cap. Principiile ortografiei româneşti actuale, în Sinteze de limba română, ediţia a III-a revăzută şi 
din nou îmbogăţită, Bucureşti, Editura Albatros, 1984, p. 187-197 


24 Calotă Ion, Mică enciclopedie..., p. 35 

fundamentale de scriere: până în 1880, „ortografia «era întemeiată pe un etimologism temperat 
prin concesii fonetice», după 1880, ea «era întemeiată pe un fonetism temperat prin necesități 
etimologice»."25 

Principiile ortografice asigură caracterul de interdependenţă dintre compartimentele 
limbii: vocabular, fonetică, morfologie, sintaxă. Principiile care stau la baza ortografiei noastre 
actuale, derivă din structura limbii române, care, la fel ca alte limbi, are un caracter sistematic. Ele 
au un regim de guvernare în scriere şi se pot clasifica astfel: 

1. principiul fonetic, fonologic sau fonematic; 

2. principiul etimologic (numit uneori şi tradițional-istoric); 
3. principiul silabic; 

4. principiul simbolic; 

5. principiul estetic; 

6. principiul distribuţional; 

7. principiul sintactic; 

8. principiul morfologic. 

2.2 Principiul fonetic, fonologic sau fonematic 

Principiul fonetic, fonologic sau fonematic cere să se scrie aşa cum se pronunţă în limba 
literară, reproducându-se în scris fonemele din limba vie. 

„Acesta este principiul fundamental al ortografiei româneşti actuale care-i definește 
esența fără să direcţioneze în mod absolut raporturile ei cu pronunția literară." 

Cele mai multe cuvinte din limba română se scriu cum se pronunţă, ţinând cont de faptul 
că litera este reprezentarea grafică a sunetului — tip. Normele de scriere sunt stabilite ţinându-se 
seama de pronunţarea reală a majorităţii vorbitorilor. 

O parte dintre aplicaţiile sistemului fonetic sunt următoarele: 

e Scrierea şi pronunţarea consoanei dentale n înaintea consoanelor oclusive bilabiale p / 
b ; n este asimilat devenind m: în + bunătate = îmbunătăţi, în + puşcă = împuşca; deîmpărţit, 
bomboană, amplasa, combate, impar. În neologisme compuse din elemente tematice, nu se aplică 
regula asimilării: avanpremieră, avanpost, Istanbul, input ( în informatică, electronică). 

e Scrierea şi pronunţarea vocalei e la început de silabă precedată de o vocală: 

1. în cuvintele vechi, e se scrie şi se pronunţă diftongat ie: ied, iepure, iederă, ieftin, 
ierna, ieri, ieşire, caiet, vuiet, femeie, baie, voie, trebuie, (excepţie câmpie, familie etc. în care 


vocala e este precedată în silaba dinainte de vocala i). 


25 Calotă Ion, Dicţionar ortografic, ortoepic și morfologic şcolar al limbii române (DOOMS), Editura Sibila, 
Craiova, 1996, p. 25 
26 Beldescu, G., Ortografia ..., p.14 

2. în cuvintele noi (neologisme), e se scrie şi se pronunţă e : epocă, erou, efemer, epic, 
elan, ecou, efect, educaţie, elocvenţă, elegie, eter, idee, epopee. 

e Scrierea şi pronunţarea neologismelor intrate în limba română, într-o perioadă mai 
veche şi care s-au adaptat sistemului limbii române, în sensul că se scriu cum se pronunță în limba 
de origine: lider, aisberg, miting, angro, seif, meci, fotbal, ofsaid etc. 

e Scrierea prefixelor: des-, dez-, răs-, răz- înaintea sunetelor surde sau sonore: desface/ 
dezbatere; răscroi / răzgândi. Consoana z cu care încep unele rădăcini nu asimilează pe s din 
prefixele des-, răs- pentru a deveni z: deszăpezi, deszăvori, răszice. La fel, consoana fricativă nu 
se repetă datorită căderii ultimului sunet al prefixelor, ele devenind de- , ră- : deşira, dezice. 

Prefixele des- şi răs- se scriu dez- şi, respectiv, răz- înainte de vocale şi de consoanele 
sonore (b, d, 2, v, z, j, m, n, l, r, grupurile de litere ge, gi şi ghe, ghi). 

„Prin urmare, pronunțând în mod normal dezarma, dezechilibru, dezgust, dezgheţ, dezlipi, 
dezmoșteni etc., vom şi scrie cu z, păstrând pe s numai acolo unde el se menţine şi în rostire, adică 
înaintea consoanelor surde: descătușa, desfășura, desperechea etc. Dăm şi câteva exemple similare 
prin care ilustrăm dubla scriere a prefixului răs- : răsfrâng, răsplăti, răscroi, răspoimâine etc., faţă 
de: răzbate, răzgândi şi altele.” 

e Eliminarea literei duble, motivate doar etimologic nu şi fonetic: it. cassă - casă; 
fr. masse - masă; germ. rasse — rasă. 

e Scriem cu consoane duble în derivatele formate cu prefixe care se termină în aceeaşi 
consoană cu care începe rădăcina: interregional, hiperrealist, transsaharian, transsiberian 

Consoane duble apar şi în derivatele cu prefixul în-, când cuvântul următor începe cu n: 
înnoda, înnegri, înnămoli, înnoi, înnăscut, înnopta, înnegura. 

„ŞI alte consoane pot deveni duble prin derivare sau compunere: 

- bb: subbibliotecar, dar subraț; 

- mm: kilogrammetru, ohmmetru. Excepţii: comemora, imemorial. 

- tt: porttabac "25 

e Eliminarea literei u din finalul unor cuvinte care nu mai reprezintă o realitate 
fonetică: (eu) voi, făcui, un cui, luna mai, unchi, unghi (în loc de *voiu, *făcuiu, un *cuiu, luna 
*maiu, *unchiu, “unghiu). Se păstrează diftongul iu în neologismele: onorariu, serviciu, salariu, 


provizoriu, teritoriu. 


27 Hristea Theodor, Sinteze..., p. 188 
28 Calotă Ion, Dicţionar ..., p. 25 

2.3 Principiul etimologic 

Principiul etimologic, numit de Theodor Hristea, tradițional — istoric, impune scrierea 
unor cuvinte care să păstreze legătura cu o formă veche sau cu tradiția. 

Acest principiu a luat fiinţă deoarece scrierea a rămas în urmă faţă de vorbire, observându- 
se persistenţa dezacordului dintre ele datorită tradiţiei. Scrierea etimologică reproduce forma 
cuvintelor din limba de origine şi nu pe cea actuală. 

„O serie de factori, printre care tradiția sau obişnuința de a scrie într-un anumit fel, 
originea şi, în general, istoria cuvintelor ne împiedică să scriem, în toate cazurile, aşa cum 
pronunțăm.”% 

În baza acestui principiu, care se opune celui fonetic - adică scriem altfel decât pronunțăm 
- sunt corecte următoarele forme : 

e Diftongul oa se pronunţă ua la început de cuvânt, în exemple ca oameni, oase, oaie, 
oaste, oare, la început de silabă precedată de o vocală, în interiorul cuvântului: serioase, căprioară, 
mioară, surioară, tămâioară şi în interiorul cuvântului precedat de consoană: coadă, doamnă, 
roagă, toamnă, soare etc. 

e Diftongul ea, în pronumele personal ea şi la început de silabă precedată de o vocală, se 
pronunţă ia: ea, aceea, aleea etc. 

e Formele pronumelor personale eu, el, ei, ele (care încep cu vocala e ) sau ale verbului 
a fi (care încep cu vocala e): este, eşti, eream, ereai, era, eraţi, erau se pronunţă diftongat ie. 

e Menţinerea scrierii literei x în paralel cu cs : catadicsi, ticsi, micsandră, rucsac, vacs / 
xerox, ax, box, excavator. În alte cuvinte litera x este folosită pentru sunetele gz: auxiliar, exact, 
exotic. Sunetele gz pot fi notate şi prin literele gz; Bogza, bogză (bufniţă), ba chiar şi prin literele 
CZ: eczemă. 

Se impune o precizare în legătură cu pluralul unor substantive şi adjective masculine care 
se termină în cs (fix, complex, ortodox): se scriu şi se pronunţă cu cş nu cu x : ficşi, ortodocşi, 
complecși etc. 

e Scrierea (începând cu 1993) cu â pentru toate cuvintele care au sunetul f în interiorul 
cuvântului, cu excepţia derivatelor sau compuselor în care cuvântul de bază începe cu litera f: 
cântec, încânta, vârât — neîncălzit, bineînţeles; la fel şi scrierea cu î la început şi sfârşit de cuvânt, 
precum şi în interiorul cuvintelor derivate sau compuse cu un cuvânt care începe cu litera 7 : încet, 


izvori, reîncepe etc. 


29 Hristea, Th. (1984), Sinteze ..., p. 190-191 

e Scrierea formelor verbale de indicativ, prezent, persoanele întâi, singular şi întâi, a doua 
şi a treia plural: sunt, suntem, sunteți. 

e Scrierea articolului hotărât enclitic —/, în cazul substantivelor şi adjectivelor care, în 
vorbirea curentă nu se mai pronunţă: omul- omu. Normele gramaticale şi ortoepice recomandă 
pronunţarea lui —/ numai în exprimarea solemnă. Indiferent de pronunție, articolul în discuţie este 
obligatoriu în scris (copilul, elevul, omul, studentul). 

„Manifestând măsură şi maleabilitate, ortografia limbii române stabilește un anume 
echilibru între respectul față de tradiție, ca factor conservator și de continuitate, şi deschidere față 
de aspectele etimologice ale împrumuturilor, ca factor de inovaţie şi de progres, asigurându-şi 


astfel stabilitatea pentru o perioadă dată.” 


2.4 Principiul silabic 

Principiul silabic stabileşte faptul că valoarea unor litere este deteminată de poziţia lor în 
cadrul silabei; aşadar, este dată de contextul — de silaba din care fac parte sau, mai precis, de literele 
care urmează în cadrul aceleiaşi silabe. 

Denumirea de principiu silabic reamintește scrierea silabică, potrivit căreia semnele nu 
reprezintă sunete, ci silabe. Conform acestui principiu aceeaşi consoană sau acelaşi grup 
consonantic intră în componenţa unor silabe diferite, cu alte valori. 

Soluția ortografică a fost adoptată în mod oficial pe baza unui principiu ce a fost 
împrumutat din ortografia italiană, denumit principiu silabic, în virtutea căruia literele c şi g capătă 
valori diferite după vecinătățile lor în aceeași silabă. 

„Caracteristica acestui principiu se bazează pe neconcordanţa dintre literă şi sunet în 
anumite cazuri, pe faptul că uneori nu citim literă cu literă, ci un grup de două sau trei litere care 
împreună au o valoare unică sau, invers, nu reprezentăm întotdeauna în scris fiecare sunet printr- 
o singură literă, ci printr-un grup de litere.“3! Astfel, pentru ca alfabetul să nu fie prea încărcat, 
cuprinzând pentru fiecare sunet câte o literă separată, s-a utilizat procedeul de a atribui unor litere 
valori multiple, în funcţie de litera sau literele care urmează. 

Este cazul literelor c şi g, care capătă valori diferite în funcţie de literele care le urmează 
în aceeaşi silabă. Astfel, literele c şi g, au câte trei valori: 

„1. [k], [g] (oclusive velare), când sunt urmate în aceiaşi silabă, de litere vocalice, afară 
de e şi i (car, gară, căruţă, găsi, câmp, gând, corp, ogor, curte, gură), de litere consonantice 


(clopot, crap, glas, grupă) şi când se află la sfârşit de cuvânt (ac, copac, belşug, drag). 


30 Beldescu, G. , Ortografia ..., p.17-18 
31 Calotă Ion, Mică enciclopedie... p. 55 

2. [k], [g] (oclusive palatale), când sunt urmate de literele h + e, i ca vocale silabice sau 
ca litere ajutătoare: chem, chip, cheamă, chior, unchi, ghem, ghindă, gheaţă, ghiol, ghiul, junghi. 

3. [€], [5], ([č], [5]) (africate prepalatale), când sunt urmate de literele e, i ca vocale 
silabice sau ca litere ajutătoare: cer, cine, ceai, cioban, cinci, ger, gingie, geam, gioarsă, giuvaier, 
fragi. 52 

Principiul silabic se aplică în scrierea grupurilor de litere ce, ci, ge, gi, che, chi, ghe, ghi, 
care, indiferent că notează un sunet sau două, se scriu în aceeaşi silabă: ceas, circ, gin, giulgiu 
Chin, chiar, cheamă, ghem, gheaţă etc. 

Ortografia actuală foloseşte 41 de grafeme: 

V 31 grafeme simple (alfabetul) şi 

V 1Ocomplexe: ce, ci, ge, gi, ch, che, chi, gh, ghe, ghi. 

Grafemele ce=/c/ şi ge=/g/, nesilabice se folosesc în poziţia ce+a, ge+a, când a=/a/ 
reprezintă centrul silabei comune, deci când poziţiile menţionate se realizează fiecare, în aceeaşi 
silabă: ceas-/cas/, ceară-/cară/, geam-/gam/, geană-/gană/. 

Grafemele complexe ci=/ci/ şi gi=/g/, nesilabice, se folosesc numai înainte de a=/a/ şi 
u=/u/, vocale care reprezintă centrul silabei comune şi înainte de o=/0/ urmat de a=/a/ care notează 
centrul silabei comune; ci=/c/ nesilabic poate apărea la finala unor cuvinte neflexibile sau a unor 
substantive neutre cu tema în /c/ şi cu pluralul în —uri sau e: atunci-/arunc/, cinci-/cinc/, deci-/dec/ 
etc. 

Grafemul complex gi=/g/, nesilabic, apare numai în finala unor forme flexionare: tragic- 
/trag/, mergi-/merg/. 

Secvenţele ci, gi la finală de cuvânt (înainte de blanc) cu valoare silabică (ci, gi) în situația 
în care poartă accent: (a) munci (verb la infinitiv), (a) lungi (verb la infinitiv). 

Secvenţele grafice ch, gh sunt grafeme complexe notând fonemele k’ şi g’, atunci când 
sunt urmate de literele e şi i, reprezentând vocale, care constituie centrul silabei comune: 
chem.=k'em, chip=k "ip. În astfel de situaţie h nu se rostește şi are funcţie fonologică de palatalizare. 

Secvenţele che şi ghe sunt grafeme complexe nesilabice în poziţia che, ghe-+a când a 
reprezintă centrul silabei comune: cheamă=/k 'amă/, lighean=/lig 'an/. 

Chi şi ghi sunt grafeme complexe nesilabice când sunt urmate de a, o şi u notând vocale 
care reprezintă centrul silabei comune: chiar-/k’ar/, ghiaur-/g 'aur/. 

În poziţia chi, ghi+o, u, când o, u notează vocale care reprezintă centrul altei silabe din 


secvențele chi, ghi devin grafeme simple: chiot-/k'io7/, ghiocel-/g 'iocel/. 


32 Ibidem, p. 55 

2.5 Principiul simbolic 

Deşi nu toţi cercetătorii îl recunosc, există și acest principiu în ortografia noastră actuală. 

Principiul simbolic cere ca acelaşi cuvânt sau aceeaşi unitate grafică (sub raport sonor) să 
se scrie cu literă inițială majusculă, dacă se întrebuinţează cu sensul lui obişnuit sau dacă 
simbolizează ceva. 

e Cuvântul „facultate” se scrie cu inițială mică atunci când are sensul de „aptitudine” şi 
cu majusculă atunci când apare ca termen component în denumirea unei instituţii: Facultatea de 
Litere 

e Numele punctelor cardinale se scriu cu iniţială mică: est, răsărit, apus, miazăzi, dar se 
va folosi majuscula atunci când exprimă noţiunea de ţinut sau punct geografic: Europa de Vest = 
Apusul, Gara de Nord. 

„Tu te lauzi că Apusul înainte ţi s-a pus ?” (M. Eminecu, Scrisoarea III) 

e Cuvântul „del/tă” este substantiv comun şi propriu, putând fi scris cu literă mică sau 
mare: „Nilul are o deltă uriaşă.“/ „În vacanţă am fost în Delta Dunării.“ 

e Numele zilelor săptămânii şi ale lunilor anului se scriu cu literă mică la inițială, dar cu 
majusculă cînd intră în denumirea unor mari evenimente istorice naționale: / Decembrie, 24 
Ianuarie. 

e De asemenea se scriu cu inițială majusculă denumirile marilor evenimente şi epoci 
istorice, culturale: Comuna (din Paris), Unirea (Principatelor), Renaşterea, Școala Ardeleană dar 
cu inițială mică epoci istorice care nu au semnificaţia unor „evenimente”: antichitate, capitalism, 
evul mediu etc. 

e Scriem pământ, soare, lună cu literă mică la inițială, dar atunci când sunt întrebuințate 
ca denumiri de aştri, în stilul ştiinţific, se vor folosi majuscule: „Planeta Pluto este cea mai 
îndepărtată planetă de Soare.” Calitatea lor ca substantive comune sau proprii este dată de context: 


„Roadele pământului sunt bogate.“ 


e Folosim „capitală” cu iniţială mică în îmbinările de cuvinte: pedeapsă, greşeală, 
reparație capitală, având sensul de „fundamentală, esențială“, în context ca: „Bucureşti este 
capitala ţării”, dar se va folosi iniţială majusculă în contextul: „Echipa de fotbal a părăsit 
Capitala. ” 

e Dublă grafie trebuie folosită şi în cazurile: semilună/ Semilună (Imperiul Otoman), 
poartă! Poartă (otomană), catedră (mobilă)/ Catedră (unitate într-o instituţie de învățământ 


superior). 

e Cuvântul „radio”, ca substantiv comun, cu pluralul radiouri, în sintagme ca post de 
radio, aparat de radio, se scrie cu iniţială mică, dar, când se face referire la instituţia de la care se 
emite prin unde radio, trebuie scris cu literă mare: „EI lucrează la Radio București.“ 

2.6 Principiul estetic 

Principiul estetic cere să se evite repetarea - nejustificată - a unor semne ortografice sau a 
unor litere. Acest principiu se aplică în scrierea unor substantive comune prin alăturare cu cratima: 
mai-mult-ca perfect/ mai-mult-ca-perfectul se scria cu trei cratime, iar, în conformitate cu aplicarea 
principiului estetic, se scrie fără cratimă: mai mult ca perfect/ mai mult ca perfectul. 

De asemenea, în scrierea cu trei i (iii) succesivi, sunt acceptate: 

a) formele substantivelor și adjectivelor de genul masculin, plural, nominativ-acuzativ, 
articulate cu articolul hotărât enclitic -i: copiii, scatiii, geamgiii, pustiii, zglobiii, ageamiii, auriii 
(în care primul i aparţine finalului radicalului, al doilea i este desinenţa de plural, iar la treilea i 
este articol hotărât enclitic); 

b) formele verbelor de conjugarea a IV-a, care - la infinitiv, prezent - se scriu cu doi i 
(ii): (a se) sfii, (a) pustii, (a) înmii, (a) prii, la indicativ, perfectul simplu, persoana I, singular sunt 
cu trei i: (eu mă) sfiii, (eu) pustiii, (eu) înmiii, (eu îi) priii (ultimul i este desinenţa de persoana I 
singular, penultimul i este sufix de perfectul simplu, iar antepenultimul i face parte din terminația 
radicalului). 

Substantivele feminine, la singular, genitiv-dativ, primesc articolul hotărât enclitic -i care, 


conform regulii generale, se ataşează la forma de genitiv-dativ, singular, nearticulat: 


Sg. neart. Sg. neart. + art. -i Sg. art. 
N-Ac G-D G-D 
(această) casă (acestei) case + -i casei 
(această) carte (acestei) carți + -i carţii 
(această) baie (acestei) băi + -i băii 
(această) alee (acestei) alei + -i aleii 


La substantivele şi adjectivele terminate în i-e (= hiat), genitivul şi dativul singular ar 


trebui să aibă tot trei i: 


Sg. neart. Sg. neart. Sg. art. 

N-Ac G-D G-D 
(această) câmpie (acestei) câmpii + i * câmpiii 
(această) poezie (acestei) poezii + -i * poeziii 
(această) aurie (carte) (acestei) aurii (carți) + -i * auriii (carți) 

(această) hârtie (acestei) hârtii + -i * hârtiii 


(această) pustie (casă) (acestei) pustii (case) + -i * pustiii (case) 


Pentru a se evita scrierea cu trei i şi la substantivele ori la adjectivele feminine, la singular, 
genitiv-dativ, articulate cu articolul hotârat enclitic -i, se aplică principiul estetic care impune 
ataşarea articolului de G-D i la nu forma de G-D singular nearticulat, ci la cea de nominativ- 


acuzativ singular nearticulat: 


Sg. neart. Art. hot. Sg. art. 
N-Ac i G-D 
(această) câmpie +-i câmpiei 
(această) aurie (casă) +-i auriei (case) 
(această) roșie (casă) +-i roșiei (case) 
(această) Românie + -i României 


2.7 Principiul distribuţional 

Principiul distribuţional (sau al poziţiei în cuvânt) are un grad de aplicare foarte redus în 
ortografia românească. De fapt, singura situație pe care o reglementează acest principiu este 
scrierea cu d sau cu î. 

Conform Hotărârii Academiei Române din anul 1993, sunetul [î] este redat în două 
moduri, după criteriul poziţiei în cuvânt şi după criteriul structurii interne a cuvântului; aplicarea 
Hotărârii este obligatorie în învățământ şi în publicaţiile oficiale din România, însă, în realitate, 
noile norme nu sunt întotdeauna respectate. 3. În 2010, noile norme ortografice au fost acceptate 
şi în Republica Moldova. 

Această reformă ortografică, îndelung contestată, a dus la limitarea principiului fonologic, 
în favoarea celui distribuţional. 

Regulile sunt sintetizate în DOOM?: XXXIII-XXXIV, XLV. 

e Se scrie î: 

- la început de cuvânt (înger, începe); 

- la sfârşit de cuvânt (uri, cobori); 

- în interiorul compuselor în care al doilea element începe cu ? (bineînţeles); 


- în interiorul derivatelor cu prefixe de la cuvinte care încep cu ? (neînțeles, reîncepe); 


33 *** Academia Română, Institutul de Lingvistică „Iorgu Iordan - Al. Rosetti“, Dicţionar ortografic, ortoepic şi 
morfologic al limbii române (DOOM 2), ediţia a Il-a revăzută şi adăugită, Editura Univers Enciclopedic Gold, 
Bucureşti, 2010, p. XLIV 

- în interiorul unor nume de persoane, prin tradiţie sau din voinţa celor care poartă aceste 
nume (Ripeanu). 

e Se scrie â: 

- în interiorul cuvintelor (rând, sârmă), inclusiv în forme ale verbelor de conjugarea a 
IV-a terminate la infinitiv în -î (coborâi, coborâsem, coborând, coborât) şi 

- în derivate cu sufixe de la cuvinte terminate în -î (hotărâtor, târâtor). 

2.8 Principiul sintactic 

Principiul sintactic recomandă să „scriem în două feluri ceea ce simpla pronunțare este, 


adeseori, imposibil de deosebit”? 


. Acest principiu ortografic ne ajută să distingem dacă avem de- 
a face cu un singur cuvânt sau cu mai multe. 

De fapt, în discuţie sunt omofenele, adică acele cuvinte care se pronunţă la fel, dar care 
se scriu diferit. Scrierea lor este sub incidenţa principiului sintactic pentru că aceleaşi elemente 
constituitive, prezentate într-un cuvânt sau în mai multe, se scriu diferit în funcție de sensul şi de 
rolul lor sintactic. 

„„Omofoniile pot fi abordate şi din punct de vedere sintactic, atunci când fenomenul în 
discuţie apare între un cuvânt pe de o parte şi două sau mai multe cuvinte separate pe de altă parte, 
ambii termeni având aceleași elemente constitutive care trebuie scrise împreună, într-un singur 
cuvânt sau în mai multe cuvinte, în funcţie de sensul lor integral sau parțial.“* 

Scrierea într-un cuvânt compus prin contopire sau sudare are loc când componentele nu 
mai pot fi analizate separat, compusul căpătând un sens nou în comparaţie cu sensurile elementelor 
alcătuitoare. 

Scrierea în cuvinte separate se realizează când elementele alcătuitoare îşi păstrează 
individualitatea. Exemple : cumsecade/ cum se cade; deodată/de o dată. 

„În virtutea principiului sintactic sau logic al ortografiei noastre actuale scrierea corectă 
se raportează la conţinut, delimitând cuvintele după sensul lor lexical şi după valorile lor 
gramaticale. Este vorba de acele secvenţe lingvistice ale căror elemente alcătuitoare se întâlnesc 
atât sub forma unor îmbinări libere de cuvinte, cât şi sub aceea a unor cuvinte compuse, care 
formează cazuri paralele.““*€ 

Exemplele sunt numeroase, fiind incluse şi comentate în cartea Aspecte ortografice 
controversate, de Dorin N. Uritescu şi Rodica Uţă Uritescu. Câteva dintre acestea sunt: 


-~ deoparte (adv. de loc) cu sensul de izolat şi 


de o parte (prep.+ art. + s.f.) în opoziţie cu de altă parte 


34 Theodor Hristea, Sinteze ..., p. 195 

35 Calotă Ion, Mică enciclopedie... p. 54 

36 Uritescu Dorin N, Noutăţi în ortografie. Corectitudine şi greşeală, Editura Procion, Bucureşti, 1995, p. 81 

Acestea „se pot deosebi în scriere, după cum se vede, chiar în starea izolată în care se află, 
datorită acțiunii principiului sintactic, pe când vorbirea, spre a le distinge, ar avea nevoie de 
context“ 

- totuna (adv.) cu sensul de la fel şi în expresia a-i fi cuiva totuna, adică indiferent şi 
tot una (adv. + num.) nu două sau mai multe, ca în exemplul: „Tot una am văzut şi eu.“ 
- deloc (adv.) cu sensul de nicidecum, ca în exemplul: „Nu plouă deloc.“ şi 
de loc (prep. + s.n) cu sensul de original, local, ca în exemplul: „Este de loc din Craiova.“ 
- demult (adv.) cu sensul de odinioară, răspunde la întrebarea când? şi 
de mult (prep. + adv.), înseamnă de vreme îndelungată, răspunde la întrebarea de când? 
- bineînțeles (adv.), înseamnă desigur și 

bine înţeles (adv. + adj.), semnifică priceput bine*5 

Deoarece ţin în cea mai mare măsură de cele două componente ale gramaticii - morfologia 
şi sintaxa - principiile morfologic și sintactic sunt considerate principii gramaticale. Morfologia 
şi sintaxa impun respectarea unor norme şi reguli, astfel încât, scrierea să fie unitară, în caz contrar, 
nu am mai deosebi omonimele, omofonele ori omografele etc., iar comunicarea prin scris nu ar 
mai fi eficientă sau funcţională. Sistemul de scriere depinde de existența unor norme de scriere, iar 
cunoaşterea acestora consolidează reguli şi norme de folosire a limbii literare. 

2.9 Principiul morfologic 

Cu toate că în multe cazuri scrierea se îndepărteză de la pronunţarea reală, putem afirma 
că principiul fonetic este completat în mod fericit de principiul morfologic, iar dacă acesta din 
urmă este aplicat cu consecvență, ortografia, în ansamblul ei, capătă un caracter mult mai ştiinţific. 

Principiul morfologic este un principiu important pe care se bazează adeseori ortografia 
noastră actuală, cel care „le dă posibilitatea vorbitorilor să-şi însuşească regulile ortografice în mod 
sistematic, rațional.” 3° 

Aplicarea absolută a principiului fonetic nefiind posibilă, în normele ortografice s-a 
aplicat în mare măsură şi principiul morfologic de respectare a elementelor constitutive ale 


cuvântului şi a categoriei morfologice, astfel au putut fi înlăturate o parte din inconsecvenţele 


vechii ortografii. 


37 Beldescu G., Ortografie, ortoepie, punctuație, Societatea de Ştiinţe Filologice din RSR, Bucureşti, 1982, p. 15 
38 Uritescu Dorin N., Uritescu Rodica Uţa, Aspecte ortografice controversate, Editura Ştiinţifică şi Enciclopedică, 
Bucureşti, 1986, p. 5-9 
39 Theodor Hristea, Sinteze ..., p. 193 
25 


Capitolul 3 
APLICAREA PRINCIPIULUI MORFOLOGIC ÎN ORTOGRAFIE 


Morfologia, ca parte constructivă a structurii gramaticale, cuprinde totalitatea regulilor de 
modificare a formei cuvintelor în diferitele lor întrebuinţări. Scrierea trebuie să țină seama de 
aceste modificari, asigurând ortografiei norme unitare şi precise capabile să exprime organic 
sistemul limbii. Numai astfel ortografia devine un mijloc adecvat de însuşire conştientă a acestui 
sistem. 

Normele ortografice actuale acordă o mare însemnătate gramaticii, în general, în 
clarificarea unor probleme de scriere. 

Principiul morfologic este cel care completează principiul fonetic în realizarea scrierii ca 
act conştient, sistematic şi unitar. 

„Principiul morfologic are în vedere elementele din care este alcătuit cuvântul şi 
modificarea formală a acestora, pentru ca fiecare cuvânt să ia acea formă care este cerută de funcţia 
lui sintactică.” Acesta impune analiza morfematică a cuvintelor, recunoaşterea morfemelor, adică 
a acelor elemente care au un rol morfologic în cursul flexiunii sau al derivării. O anumită aşezare 
a morfemelor conduce la o anumită formă a cuvântului, ce este impusă de funcţia sintactică. 

Aplicarea principiului morfologic vizează respectarea, în scriere, a elementelor 
constitutive ale cuvântului şi a categoriei morfologice, redarea în scris a alternanţelor din flexiune 
(rezultate în urma ataşării desinenţelor şi a sufixelor gramaticale) şi/ sau din derivare (rezultate în 
urma ataşării sufixelor lexicale), precum şi scrierea cuvintelor compuse şi despărțirea la capăt de 
rând după structură. 

Principiul morfologic „realizează o simetrie sau regularitate formală în cursul flexiunii şi 
al derivării, se creează, într-o mai mare măsură, posibilitatea recunoaşterii unor unități morfologice 


(ca: rădăcină, sufixe, desinenţe etc.)"4! 


, ceea ce face ca vorbitorii să asimileze normele şi regulile 
ortografice în mod organizat şi rațional. 

Altfel spus, potrivit acestui principiu regulile ortografice reliefează anumite trăsături ale 
structurii morfematice a cuvintelor (radical, sufix, desinenţă) şi ale modificărilor în cursul flexiunii 
(declinării şi conjugării). 

Modificările formei cuvintelor se realizează: 


= în rădăcina acestora sau 


= în sufixe şi desinențe, prin alternaţe fonetice, impuse de legi fonetice stabile. 


40 Calotă Ion, Mică enciclopedie... p. 49 
4 Teodor Hristea, Sinteze..., p. 193 

1. Alternanţe vocalice sau forme fixe (neschimbătoare) în rădăcina cuvintelor. 

2. Alternanţe vocalice sau forme fixe în sufixe lexicale şi gramaticale şi desinenţe. 

Prin aplicarea acestui principiu se elimină unele dintre inconsecvenţele ce caracterizau 
sistemele ortografice anterioare, precum şi posibilitatea recunoaşterii mai facile a unităţilor 
morfologice — rădăcină, sufixe, desinenţe. 

Principiul morfologic realizează: 

1) simetria sau regularizarea formală a scrierii şi a pronunțării pe baza analogiei cu 
un model de flexiune; 

2) omogenizarea structurii unor derivate cu sufixe şi omogenizarea reprezentării 
acestei structuri în scris; 

3) regularizarea scrierii cuvintelor compuse în funcție de gradul de sudură 
morfologică, precum şi a despărțirii cuvintelor în silabe. 

În esenţă, principiul morfologic hotărăşte norma ortografică pe baza unui model de 
manifestare a mecanismelor flexiunii şi derivării. 

Principiul morfologic se manifestă în următoarele direcţii: 

1) Prin acțiunea principiului morfologic se omogenizează structura morfemelor şi 
reprezentarea lor în scris, potrivit cu tipul şi clasa de flexiune în care se încadrează cuvântul. 

Exemple: 

. în flective: se scrie şi se pronunţă la imperfect: greșea, nu *greşa, dar îngrăşa, nu 
*ingrăşea, plajă (sing.) — plaje (pl.), masă - mese, brici — brice, sat — sate, trenci — trenciuri etc. 

= în morfemul radical se scrie şi se pronunță: cravată - cravate, cană - căni (cu 
alternanţa a/ă). 

2) Prin acţiunea principiului morfologic se produce omogenizarea structurii unor derivate 
cu sufixe şi a reprezentării ei în scris. 

Exemple: gorjean, nu *gorjan; muntean, dobrogean (cu ean), dar grăsan, bogătan. 

3) Scrierea corectă a cuvintelor compuse se face tot pe baza principiului morfologic. 

4) Principiul morfologic asigură distincția necesară şi în cazul omofonelor, prevenind 
asupra identităţii aparente, rezultată din pronunțare: 

- ea (pronume personal, pers. a III-a, fem. sing.) şi ia (verb, pers. a III-a, sing. ind. 
prezent). 

- ele (pron.pers. pronunţat “iele”) şi iele (substantive) 

- aceea (eleva) şi aceia (elevii). 

5) Principiul morfologic se aplică şi în despărţirea cuvintelor în silabe şi la sfârşit de rând. 

6) Scrierea cu litere majuscule 


7) Scrierea cu unu, doi sau trei i, la rând, în succesiune directă 

8) Regulile ortografice privind scrierea unor alfernanțe fonetice, vocalice sau 
consonantice 
9) Scrierea formelor omofone ale unor cuvinte/ grupuri de cuvinte când se ortografiază 


cu cratimă (după lon Calotă) 


Situaţiile de aplicare a principiului morfologic în ortografie sunt numeroase, însă mă voi 


opri la cele mai importante dintre ele. 


3.1 Structura unor derivate cu sufixe şi prefixe 

e Sufixele —ărie, -erie 

Trebuie să se facă o distincţie clară între aceste sufixe, care se confundă, uneori, atât în 
scris, cât şi în pronunțare, deşi cel dintâi este legat de sufixul — ar: bere — berar - berărie. Se va 
scrie mănuşărie, chițibuşărie etc. pentru că acestor substantive le corespund numele de agent 
mănuşar, chițibuşar etc., dar se va scrie frizerie şi tapiţerie (paralel cu frizer, tapițer), nu cum se 
aude, uneori, în vorbirea populară *frizărie şi *tapiţărie. 

Cuvântul papetărie se va ortografia cu ă, deşi la început acesta s-a scris papeterie, în 
acord cu etimonul care îi stă la bază şi care este fre. papeterie. În timp s-a generalizat forma 
papetărie, prin analogie cu derivatele în ărie, astăzi fiind singura acceptată de normele ortografice 
în vigoare. 

e Sufixele —ean, -eală, -eaţă 

Acestea se scriu şi se pronunţă cu ea după consoane, chiar după j, ş: ieşean, doljean 
clujean, muscelean, mureşean, maramureşean, orăşean, greşeală, oblojeală, roşeaţă, (nu *ieşan, 
*doljan, *clujan, *musecelan, *mureşan, *maramureşan, *orăşan, *greşală, *roşaţă). 

Vechea ortografie recomanda, în mod inconsecvent, scrierea cuvântului greşală (cu a), 
dar şi a cuvântului oblojeală (cu ea), deşi din punct de vedere al structurii morfologice cele două 
cuvinte nu se deosebesc prin nimic, fiind amândouă derivate cu acelaşi sufix (-ea/ă). 

După vocale, sufixele —ean, -eală se scriu şi se pronunţă —ian, -ială : buzoian, croială 
(nu *buzoean, *croeală). 

e Scrierea şi pronunţarea cu -f(ie), -ţ( -iune) 

Pentru scrierea şi pronunţarea cu —¢ (ie) sau cu —ţ (-iune) se va avea în vedere criteriul 
istoric şi tradiţia literară. Se va scrie şi se va pronunţa: achiziţie, discuţie, explozie, inflaţie etc. 

Numai când motive semantice au despărțit cele două tipuri de cuvinte se vor folosi 
scrierea şi pronunţarea atat cu (- pie, cât şi cu (iune: divizie (unitate militară), diviziune 


(împărțire ), porție/ porțiune, raţie/ rațiune. 

In scrierea sufixelor lexicale aplicarea principiului morfologic a introdus ordinea şi 
consecvenţa, stabilindu-se scrierea cu forma normală a sufixului respectiv. De exemplu cuvintele 


simțământ, aşezământ, învăţământ etc. se vor scrie astfel deoarece sufixul nu poate avea decât 


forma —ământ. 

° Prefixul ex- 

Folosit cu sensul „fost” este singurul prefix ale cărui derivate se scriu întotdeauna cu 
cratimă între prefix şi cuvântul de bază: ex- director, ex- ministru. 

e Prefixele ne-, re- 

Derivatele cu aceste prefixe urmate de o temă care începe cu î- se scriu cu cratimă când 
această vocală este elidată : ne-nfricată, re-noarcere. 

° Prefixul în- 

Prezența acestui prefix impune scrierea cu nn când se alătură cuvinte care încep cu n : 
înnoda, înnoi, înnoura. 

Când formează derivate de la cuvintele care încep cu b sau p, în- devine îm- prin asimilare: 
îmboldi, împărți. 

Cuvintele compuse din în+alt, în+ainte, în+apoi se scriu cu un singur n : înalt ( nu înnalt). 

e Prefixele în- şi in- (i-) 

Se scrie şi se pronunţă încasa (nu *incasa) deoarece acest cuvânt s-a format cu ajutorul 
prefixului în-. Se scrie şi se pronunţă intitula, incarna, (nu *întitula, *încarna) pentru că sunt 
cuvinte împrumutate. 

° Prefixul între- 

Se scrie şi se pronunță întreprindere ( nu *intreprindere). 

e Prefixele con- şi co- 

Prefixul con- apare în concetăţean, consătean şi cu schimbarea lui n în m în compatriot, 
compătimi. 

Se scrie însă conațional (nu connaţional). Din cauze fonetice con- a devenit co-, prefix 
existent şi în derivate la cuvinte care încep cu vocală: coexista, coopera. 

° Prefixul des- 

Acesta a devenit dez- în derivatele de la cuvintele care încep cu b, d, g, v, m, n, l, r sau cu 
vocală. Se scrie şi se pronunță: descoase, desface, despărți, dar dezbrăca, dezdoi, dezveli. 

Observaţie: În derivatele de la cuvintele care încep cu ș, s, j prefixul des- s-a redus la de- 
: desăra, dejuga, deşela. 

° Prefixul dis- 


Se scrie şi se pronunță dispreț ( *nu despreţ), distractiv ( nu *destractiv ). 

° Prefixul răs- a devenit răz- în derivatele de la cuvintele care încep cu b, d, 8, j, n. 
Se scrie şi se pronunță aşadar: răsfoi, răscoace, răsturna, dar răzbate, răzgândi. 

° Prefixul trans- rămâne neschimbat indiferent de inițiala cuvântului de bază: 
transatlantic, transfigura. 

Alăturarea prefixului trans- la cuvinte care încep cu s impune scrierea cu doi s: 
transsaharian, transsiberian. 

e Prefixele anti- şi ante- 

Trebuie să se facă distincţia între aceste cuvinte ( anti- este legat de ideea de ,, 
împotrivă”, iar celălalt „ înainte”). În concluzie se va scrie şi se va pronunţa antepenultim, 
antepus, dar antisocial, antidrog. 

Observaţie: Se scrie şi se pronunţă anticameră, nu *antecameră. 

° Formele negative ale participiului şi gerunziului care au adverbul mai intercalat 
între prefix şi verb se scriu într-un cuvânt: nemaiauzit, nemaivăzut. 

e Derivatele de la cuvintele compuse din abrevieri literare se scriu cu cratima 
înaintea sufixului: CFR-ul, PSD-ist. 

3.2 Scrierea corectă a cuvintelor compuse 

Principiului morfologic se aplică şi la scrierea cu sau fără cratimă a cuvintelor compuse, 
avându-se în vedere gradul lor de sudură şi individualitatea morfologică şi semantică. 

Compusele din cuvinte întregi care există în limbă şi în mod independent sunt formate 
prin alăturare cu cratimă sau cu blanc, prin contopire sau sudare şi prin izolare din propoziţii sau 
fraze. 

Ca regulă generală, acestea se scriu diferit în funcţie de păstrarea sau nu a individualității 
sau a structurii morfologice şi semantice a elementelor alcătuitoare, mai precis după gradul de 
sudură: compusele prin alăturare se scriu cu sau fără cratimă. 

Dacă elementele alcătuitoare ale unui cuvânt compus îşi păstrează individualitatea lor 
morfologică şi semantică, iar gradul de sudură nu este avansat, acesta se scrie cu cratimă (liniuţă 
de unire) între părţile lui componente. 

„De păstrarea sau pierderea individualităţii morfologice a elementelor care intră în 
alcătuirea unui cuvânt compus ne dăm uşor seama cu ajutorul flexiunii.”*? 

În flexiune, la genitiv-dativ, interesează că primul, uneori şi celălalt cuvânt/ celelalte 
cuvinte flexionează: floarea-soarelui/ florii-soarelui, Ana-Maria/ Anei-Maria, bună- cuviinţă/ 


bunei-cuviinţe, bună- credinţă/ bunei- credinţe, rea-voinţă/ relei-voinţe, Baia Mare/ Băii-Mari. 


42 Teodor Hristea, Sinteze ..., p. 195 


30 


În aceste cazuri cele două elemente ale compusului nu sunt suficient de sudate pentru a le 
putea scrie împreună. 

Fac excepţie cuvintele Târgu - Jiu, Râmnicu — Vâlcea la care flexionează ultimul element 
(Târgu - Jiului, Râmnicu — Vâlcii) şi care se scriu cu cratimă prin tradiție. 

„Dacă gradul de sudură este avansat şi, drept urmare, individualitatea morfo-semantică 


nu se mai menţine, compusele se scriu într-un cuvânt: bunăvoință, fărădelege, untdelemn.” 


e Se scriu despărțite: 

a. Prepoziţiile compuse: de la, de lângă, de peste, de după, de prin, de pe, de către, de 
sub, pe la, pe lângă, pe sub, de pe la, de pe lângă etc. 

b. Locuţiunile prepoziţionale: din cauza, față de, de faţă cu, din susul, din josul, din 
cauza etc. 

c. Locuţiunile conjuncţionale: ca şi cum, pentru ca să, cu toate că, din cauză că, pentru 
că, de când, de pe când, până unde, ori de câte ori, după cum etc. 

d. Locuţiunile adverbiale: cu anevoie, de jur împrejur, până una alta, pe de o parte, pe 
ici pe acolo, de dimineaţă, de afară etc. 

e. Numele proprii de localităţi compuse dintr-un substantiv urmat de un adjectiv, de alt 
substantiv în genitiv, de un substantiv sau adverb cu prepoziţie: Baia Mare, Gura Humorului etc. 

f. Pronumele: cel ce, Domnia sa, Măria sa; 

g. Numeralele: treizeci şi trei, două sute, o dată, de două ori, câte trei; 

e Se scriu despărțite cu liniuţă substantivele compuse în care părțile componente îşi 
mai păstrează individualitatea morfologică, fiecare element primind în flexiune desinenţa 
corespunzătoare de genitiv-dativ sau de plural. 

bună-credinţă/ bunei-credinţe (genitiv-dativ) 

rea-credinţă/ relei-credinţe (genitiv-dativ) 

bună-cuviinţă/ bunei-cuviinţe (genitiv-dativ) 

rea-voinţă/ relei-voinţe (genitiv-dativ) 

cotă-parte/ cotei-părţi (genitiv-dativ) 

Se scriu cu cratimă: 

a) Substantivele comune compuse din două substantive în nominativ: câine - lup, 
redactor — şef, vagon — cisternă. 

b) Substantivele comune compuse dintr-un substantiv şi un adjectiv care precedă sau 


urmează substantivul: bună — credinţă, bună — cuviinţă; dintr-un substantiv în N şi un substantiv 


43 Calotă Ion, Mică enciclopedie... p. 53 

în G: floarea — soarelui, mărul — lupului; din două substantive legate prin prepoziţie : buhai — de 
— baltă, atunci când părţile componente îşi păstrează individualitatea morfologică. 

c) Numele proprii de localități compuse din două substantive în nominativ : Popeşti — 
Leordeni. 

d) Substantive compuse din verb + substantiv sau substantiv + verb: pierde — vară, gură 
— cască. 

e) Adjectivele compuse din două adjective întregi cu sau fără vocală de legătură: tehnico 
— ştiinţific, muzical — artistic, instructiv-educativ; dintr-un adverb şi un adjectiv : aşa — zis, aşa — 
numit; dintr-un substantiv şi un adjectiv: nord — american, vest — german ş.a.; din două sau trei 
adjective — nume de popoare sau numai dintr-o temă şi un astfel de cuvânt: româno-american, 
franco — elveţian, englez — francez, franco — italiano — spaniol. 

Observaţie: Adjectivele: dacoromân, macedoromân, istroromân se scriu într-un singur 
cuvînt. 

f) prepoziţia de-a compusă din locuţiuni ca: de-a berbeleacul, de-a binelea, de-a buşilea, 
de-a curmezişul, de-a dreapta, de-a dreptul, de-a latul, de-a gata, de-a pururi şi din numele de 
jocuri: de-a uliu şi porumbeii, de-a hoţii şi vardiştii. 

Observaţie: Se scrie însă (cu) de-amănuntul. 

g) Locuţiunile adverbiale formate din adjectivul demonstrativ astă cu sensul „imediat, 
precedent“ + substantiv: astă-vară, astă-toamnă, astă-noapte, astă-seară etc. 

h) Locuţiunile adverbiale formate din prepoziţia după şi un substantiv: după —amiază, 
după — prânz. 

e Cuvintele compuse care formează unităţi morfologice şi semantice trebuie scrise 
împreună. La compusele prin contopire sau sudare nu se modifică decât ultimul element al 
compusului, de aceea se scriu într-un cuvânt: 

bunăvoinţă/ bunăvoinţei (genitiv-dativ) 
untdelemn/ untdelemnului (genitiv-dativ) 
bunăstare /bunăstării (genitiv-dativ). 

Observaţie: Deşi în aparenţă cuvintele bunăvoință şi rea-voință sunt două compuse 
identice, scrierea lor diferă pentru că structura lor morfologică este diferită, sudura celor două 
elemente fiind desăvârşită numai în primul caz. 

Se scriu într-un cuvânt următoarele categorii de cuvinte : 

a) subtantivele compuse în care părțile componente nu-şi mai păstrează individualitatea 


morfologică: audiovizual, bunăvoință, bunăstare, untdelemn. 

b) adjectivele c/arvăzător, atotştiutor şi adjectivele compuse aparținând terminologiei 
tehnice formate dintr-unul sau mai multe elemente care nu există independent în vorbire şi unul 
care există şi independent: balneoclimateric, electromecanic, electrotehnic etc. 

c) pronumele: dânsul, dumneata, însuşi, acelaşi, altcineva, nicicui. 

d) pronumele, adjectivele şi adverbele nehotărâte formate cu ori-, oare-, fie: oricine, 
orice, oricare, oricând, oricum, oriunde, oarecare, oarecând, oarecum, oarecăt, fiecare, fiece, 
fiecum, fiecât, fieunde. 

Observaţie: Se scrie însă ori de câte ori, ori de unde; 

e) numerale: doisprezece, douăzeci, amândoi, dintâi. 

f) verbe: (a) binevoi, binecuvânta, teleghida, autoapăra, nemaiştiut. 

g) prepoziţiile, conjuncţiile şi adverbele compuse în care fuziunea părților componente 
este demult desăvârşită : înspre, dinspre, despre, înlăuntrul, dedesuptul, împotriva, împrejurul, 
aşadar, întrucât, încât, deoarece, fiindcă, deşi etc.; dincolo, astfel, deasupra, decât, alaltăieri, 
astăzi, bunăoară, dedesubt, dinainte, dinapoi, dincoace, încoace, încolo, încotro, înăuntru, 
pretutindeni, câteodată, demult, deseară, deocamdată, niciodată, vreodată, întotdeauna, uneori, 
alteori, adeseori, arareori, rareori, totodată, altădată, îndelung, devreme, laolaltă, dimpotrivă, 
înadins, dinadins, aminte, oarecum etc. 

h) interjecţii : iacătă, tralala. 

Compusele prin izolare se scriu cu cratimă: papă-lapte, lasă-mă-să-te-las. 

3.3 Despărțirea cuvintelor în silabe şi la sfârşit de rând 

„Analiza structurii morfologice a devenit şi principiu de despărţire în silabe a cuvintelor 
compuse, a derivatelor cu prefixe şi a unor derivate cu sufixe: alr-undeva, ast-fel, drept-unghi, 
hiper-aciditate, tele-scop, dez-echilibru, in-egal, sub-linia, sub-urbie, târg-şor, vârst-nic.”* 

Normele ortografice impun restricţii în privinţa regulilor de despărțire în silabe şi la capăt 
de rând: acestea urmează în principiu silabația fonetică, dar, alături de acestea, există şi o regulă 
morfologică de despărțire, după structura formativă a cuvintelor compuse sau derivate cu prefixe, 
care contravine regulilor aşa-zis fonetice. 

Această regulă morfologică, care este totodată şi etimologică, de despărțire a cuvintelor 
în silabe şi la sfârşit de rând este mai puţin cunoscută şi aplicată. Dificultatea sau incapacitatea 


unor vorbitori de a recunoaşte elementele componente ale unui cuvânt duce la ignorarea acestei 


reguli. 


44 Calotă Ion, Mică enciclopedie... p. 54 

Al. Graur este de părere că regula morfologică de despărţire a cuvintelor este inaccesibilă 
şi arbitrară, deoarece „compunerea şi prefixarea nu sunt la fel de transparente pentru toată 
lumea.”%5 

Este vorba de despărţirea în silabe a cuvintelor potrivit cu structura lor. 

a) compuse: ast-fel, de-spre, drept-un-ghic etc.; 

b) derivate cu prefixe: an-or-ga-nic, in-e-gal, 

c) derivate de la teme terminate în grupuri consonantice, cu sufixe care au la iniţială 
o consoană: vârst-nic, târg-uşor; 

d) despărțirea grupurilor ortografice în care cratima delimitează două sau mai multe 
cuvinte: într-u-na, din-tr-un. 

3.4 Scrierea cu litere majuscule cu referinţă morfologică 

Se scrie cu inițială majusculă primul cuvânt al oricărui enunţ; deasemenea se scrie cu 


inițială majusculă primul cuvânt după semnele de punctuație care marchează sfârşitul unei 


comunicări: 
a) după punct: Vine imediat. Aşteaptă-l! 
b) după semnul întrebării: Să răspundă? Ce să-i spună? 
c) după semnul exclamării: Trebuie să plec! Mă strigă colegii! 
d) după două puncte: Strig: Ana! 


-când începe vorbirea directă: Mă voi strădui să iau nota maximă, zise elevul. 
-când începe un citat : „Ortografia stă în cetrul atenției noastre. “ 

e) după punctele de suspensie: Alerg... Mi-o aducea pe brațe. 

Notă: După semnul întrebării, după punctele de suspensie şi după două puncte când 
acestea nu marchează sfârşitul propoziției, primul cuvânt se scrie cu inițială mică. 

° Se scriu cu inițială majusculă numele de persoane, pseudonimele şi poreclele. 

Literele inițiale mari şi literele mici diferențiază morfologic substantivul propriu de 
substantivul comun. 

Notă: Articolul şi particulele numelor proprii străine se scriu de obicei cu iniţială mică: 
bei, der, la, von, el etc. când acestea sunt însă incluse în nume se scriu cu inițială majusculă: La 
Fontaine, Van Dyck, MacDonald. De regulă, numele de persoană se reproduc aşa cum sunt scrise 


de purtătorii lor. 


+5 Graur A., Mic tratat ..., p. 104 

e Numele de personaje literare, când se folosesc pentru a denumi tipurile omeneşti 
corespunzătoare, se scriu cu literă iniţială mică: donjuan, gobseck, harpagon etc. În aceeaşi situaţie 
sunt numele de fiinţe mitice, când se folosesc ca nume comune: nimfe, iele, rusalce, troli etc. De 
asemenea, se scriu cu literă mică numele unor obiecte, maşini, invenţii care au fost denumite cu 
numele inventatorului sau ale creatorului lor: ford (limuzină), ohm (unitate de măsură). 

e Se scrie cu iniţială majusculă primul cuvânt al formulelor de politeţe de tipul: 
Domnia sa, Măria sa, Excelenţa voastră etc. 

° Titlurile oficiale şi onorifice, numele ordinelor şi medaliilor de stat se scriu cu 
inițială majusculă la toate cuvintele care intră în componența lor (cu excepția cuvintelor 
ajutătoare): Meritul Ştiinţific, Ordinul „Mihai Viteazul”; 

e Se scriu cu iniţială majusculă numele proprii mitologice şi religioase: Alah, Buda, 
Hristos, lisus, Dumnezeu, Zeus, Venera etc. De asemenea, numele personajelor din basme se scriu 
tot cu inițială majusculă : Baba — Cloanţa, Făt — Frumos, Strâmbă — Lemne etc. 

° Se scriu cu inițială majusculă numele proprii date animalelor: Azor, Iepurilă, 
Joiana; 

° Numele aştrilor şi constelațiilor: Marte, Carul — Mare, Luna, Soarele, Pământul; 

e Se scriu cu inițială mare numele geografice şi teritorial administrative: Delta 
Dunării, Munţii Pădurea Neagră, Țara Oașului, Marea Neagră, Balta Brăilei, Câmpia Română 
etc. 

° Termenii generici: deal, fluviu, insulă, lac, munte, peninsulă, râu, vale etc. când nu 
fac parte din denumiri geografice, teritorial-administrative se scriu cu inițială mică: fluviul 
Dunărea, munții Carpaţi, râul Olt, dar Balta Albă (lac şi localitate), Dealul Spriei etc. 

e Denumirile oficiale ale statelor se scriu cu iniţială mare la fiecare cuvânt component 
(cu excepția celor ajutătoare): Republica Populară Democrată Coreeană, Statele Unite ale 
Americii etc. 

° Denumirile punctelor cardinale se scriu cu inițială majusculă când au sens de 
toponime : “ Tu te lauzi că Apusul înainte fi s-a pus? ....” ( M. Eminescu — Scrisoarea III ). 

Abrevierile punctelor cardinale se scriu cu majuscule : N, S, E, V, N - V, S — E etc. 

° Denumirile evenimentelor de orice tip se scriu cu inițială mare: Unirea 
Principatelor Române, Renaşterea, Reforma etc. 

e Tot cu majusculă se scriu şi denumirile sărbătorilor (calendaristice, naţionale, 
religioase): Anul Nou, 1 Mai, Ziua Internaţională a Femeii etc. 

e Denumirile oficiale ale organizaţiilor de stat şi politice, naţionale şi internaționale, 


ale instituţiilor, întreprinderilor se scriu cu literă iniţială mare: Guvernul României, Camera 

Deputaţilor, Camera Lorzilor, Adunarea Naţională Franceză, Facultatea de Litere, Institutul 
Pedagogic, Muzeul de Istorie etc. 

Notă: Abrevierile numelor de instituţii se scriu cu literă mare: R.A.T.C (Regia Autonomă 
de Transport Craiova), C.F.R. (Căile Ferate Române) etc. 

Observaţie: Numele de popoare se scriu cu inițială mică: american, rus, ungur, farncez 

° Numele publicațiilor se scriu cu inițială majusculă numai la primul cuvânt: 


România liberă, Gazeta sporturilor, Cuvântul libertății. 


° Scrierea cu majuscule se poate folosi în scopuri stilistice, când autorul doreşte să 
scoată în evidenţă anumite cuvinte, persoane, idei etc. 
3.5 Scrierea cu unu, doi sau trei i, la rând, în succesiune directă 
Una dintre cele mai dificile situaţii, în care se fac frecvent greşeli de ortografie este 
scrierea cu unu, doi sau trei i, la rând, în succesiune directă. Dificultatea scrierii provine din 
polisemantismul literei i, care notează diferite valori fonetice: 


v li| silabic: şi, in, lin, bine; 


V |^] semivocalic (asilabic sonor) în diftongi sau triftongi: iar, rai, noi, iarnă, 


leoaică, aripioară; 
í 
V | | final, ultrascurt (asilabic şoptit) la finalul unor cuvinte, după consoane: azi, 


scoţi, ani, pomi, vezi, preoți, ori, oricâți; 

vV a] literă ajutătoare a consoanelor prepalatale sau palatale: cioc, cioban, Giurgiu 
saci, vechi. 

Litera i final postconsonantic poate fi, din punct de vedere morfologic: 

- desinenţă la: 

i i i 
> substantivele şi adjectivele masculine şi feminine la plural: băieţi! |, [braz | |, elev 
i 


| Ibun '|; 
i i 

> substantivele şi adjectivele feminine, la G-D singular: (acestei) |vulp l |, lcăr! |, 

(acestei) 
i i 
Imar! | (case), (acestei) |verz | | (câmpii); 
i 
- desinenţă verbală a persoanei a II-a, singular, la majoritatea timpurilor: Ivez |, 
i i 

leiteşt! |, lar! |; 

- literă ajutătoare pentru consoanele |è], š], |], |si: saci [sac], dragi |dragl, zaci |začļ, 
vechi |vek|, unghi Jung]. 
I final semivocalic (asilabic sonor) este: 


; $ : PRR: , cui pai mai rai 
- desinenţă a substantivelor masculine şi neutre la singular: A i E à 


$ 


i i 


cai boi oi 7 
di Ra , odă ^; 


; sau la pluralul substantivelor masculine şi feminine: g „că 


- desinenţă verbală pentru persoana întâi şi a doua singular la majoritatea timpurilor 


f | tai cerui su i i dai 
(prezent, imperfect, perfectul simplu): (eu) ^ (prezent); ^, lăsa ^ (perfect simplu); tu s 


sai stai i l i i f 
j ^ (=sări), ^ (prezent); făcea ^, ştia ^ (imperfect); făcu ^, ştiu ^ (perfectul simplu). 


I final vocalic sau silabic este: 

- desinenţă de plural pentru substantivele şi adjectivele masculine: codri, miniştri, 
centri, metri, albaştri, simpli, dubli, negri, gri, kaki şi pentru pronumele şi adjectivele pronominale 
posesive: noştri, voştri; 

- desinenţă verbală pentru persoana a I-a a indicativului sau a conjunctivului 
prezent: (tu) afli, sufli, umfli, umbli, intri; 

- sufix pentru infinitiv prezent: (a) şti, citi, fi, iubi, prelungi, sărăci, zbengui, a birui, 
a trăi, la perfectul simplu persoana a III-a: (el) sări, citi, prelungi, zbughi; la imperativul negativ 
persoana a II-a (formă identică cu infinitivul): nu fugi, nu (te) îndoi, nu fi! (şi o formă aberantă de 
imperativ afirmativ la singular: zi!). 

I. La sfârşitul cuvintelor se scrie o singură literă i în următoarele situaţii: 

- la infinitivul verbelor de conjugarea a IV-a în care sufixul —i este precedat de o altă 
vocală silabică: a trăi, a birui, a croi, a îndoi; 

- la imperativul negativ al aceloraşi verbe, fiindcă acesta se construieşte cu forma de 
infinitiv: nu îndoi, nu croi; 

- la forma de pers. a III-a sg. a perfectului simplu de la verbele de conjugarea a IV- 
a: el trăi, el birui, el îndoi; 

- la pronumele şi adjectivele pronominale posesive: noştri, voştri; 

- la adjectivele neologice care exprimă nume de culori: kaki, gri. 

I. Două litere i se folosesc: 

a) În scrierea verbelor: 

- la infinitivul prezent şi la perfectul simplu, persoana a III-a singular, al verbelor de 
conjugarea a IV-a care au radicalul terminat în i: (a /el) pustii, sfii, prii, înmii (ultimul i = sufix 


infinitival /de perfect simplu; penultimul i = face parte din radical); 

- la persoana I şi a II-a singular a indicativului şi conjunctivului prezent al unor verbe: 
eu, tu (să) apropii, (să) împrăştii, (să) înfurii, (să) zgării (ii este terminația radicalului); 

- la persoana a Il-a singular a indicativului şi conjunctivului prezent de la verbele a ţine, 
a scrie, a şti, a veni, a fi: (tu) (să) ţii, (să) scrii, (să) ştii, (să) vii, (să) fii; 

- imperativul afirmativ singular de la verbul a fi: fii! (ultimul i este desinenţă de persoana 
a II-a, iar penultimul i face parte din radical); 

- la persoana I singular a perfectului simplu al verbelor de conjugarea a IV-a: (eu) simţii, 
fugii, oferii, atribuii, locuii, trăii, citii, croii (ultimul i = desinenţă de persoana I, iar penultimul i 
este sufix verbal de perfect simplu al verbelor de conjugarea a IV-a); 

b) În scrierea substantivelor şi adjectivelor: 

- la pluralul nearticulat al substantivelor şi adjectivelor masculine, feminine şi 
neutre care au radicalul terminat în -i: fii, geamgii, scatii, copii, poezii, câmpii, familii, studii, 
teritorii, fluvii, propoziţii, salarii; argintii, roşii, cenușii, vii, pustii, zglobii, mijlocii, zbanghii 
(ultimul i = desinenţă, penultimul i = face parte din radical); 

- la pluralul articulat al substantivelor şi adjectivelor masculine cu rădăcina 
terminată într-un grup consonantic din care ultima consoană este l sau r: figrii, codrii, miniştrii, 
socrii; multiplii, negrii, siniştrii, dublii, simplii (ultimul i = articol hotărât enclitic, iar penultimul 
i = desinenţă de plural); 

- la pluralul articulat al substantivelor şi adjectivelor masculine: copacii, oamenii, 
anii, pomii, robii, sacii, regii, caii, boii, leii, ateii; bunii, dragii, înalții, vechii, rii, noii (ultimul 
i = articol hotărât enclitic, iar penultimul i = desinenţă de plural); 

- la forma de genitiv-dativ singular articulată cu articol hotărât a substantivelor şi 
adjectivelor feminine: nopții, serii, florii, vulpii, mării, micii, dulcii, marii (ultimul i este articol 
hotărât enclitic pentru feminin singular, cazul genitiv-dativ, iar penultimul i este desinență de 
singular genitiv-dativ); 

- la forma de genitiv-dativ a adjectivului pronominal posesiv formă conjunctă după 
un substantiv feminin singular nearticulat (exprimând grade de rudenie): soră-mii / -tii / -sii; maică 
/ bunică / soacră-mii / -tii / -sii; fiică-mii / -tii / sii (ultimul i este desinență, iar penultimul i face 
parte din radical); 

- la ambele cuvinte ale îmbinării, când aceasta este alcătuită cu substantivul nevastă 
la cazurile genitiv şi dativ: nevesti-mii/ -tii / -sii. 

III. Scrierea cu trei litere i apare în următoarele cazuri: 
- în formele articulate de nominativ-acuzativ plural ale substantivelor şi adjectivelor 


care au radicalul terminat în -i: fiii, copiii, scatiii, geamgiii, zglobiii, auriii, mijlociii, castaniii, 

chiulangiii (ultimul i este articol, penultimul i este desinenţă de plural, iar antepenultimul i face 
parte din radical); 

- în formele perfectului simplu, persoana I singular, ale verbelor de conjugarea a IV- 
a cu radicalul terminat în -i: (eu) mă sfiii, pustiii, înmiii, (le) priii (ultimul i este desinenţă pentru 
persoana I sg. a perfectului simplu, penultimul i este sufix de perfectul simplu al verbelor de 
conjugarea a IV-a, iar antepenultimul i este terminația radicalului). 

Cuvintele ce conţin cele trei litere i se despart în silabe astfel: ultimele două, ce reprezintă 
sufixul şi desinenţa, formează ultima silabă, iar antepenultima, ce face parte din rădăcină trece la 
silaba pecedentă: sfi-ii, pus-ti-ii. 

3.6 Scrierea unor alternante fonetice, vocalice sau consonantice 

Principiul morfologic se reflectă şi în regulile ortografice privind scrierea unor a/ternanțe 
fonetice, vocalice sau consonantice. 

Exemple: oală — olar; 

gheaţă — gheţuri; 
carte — cărticică — cărţulie etc. 

1) Scrierea cu ea / ia 

> Există anumite cazuri de confuzie şi ezitare între grafiile ea şi ia. Limba română posedă 
doi diftongi foarte asemănători: [ea] şi [ia]. Ei nu se află în variaţie liberă, existând situaţii în care 
comută: (cartea) mea [mea] şi mi-a (dat) [mi-a], distribuția lor fiind orientată de norma ortoepică. 

Astfel diftongul [ea] corespunde în formele fără diftong ale aceluiaşi cuvânt sau în 
cuvintele din aceiaşi familie, unui [e]: [leagă] - [leg]; diftongul [ia] corespunde în aceleaşi condiții 
unui [ie]: [piatră] - [pietre]. 

În cele mai multe situaţii însă, în vorbire, cei doi diftongi sunt greu de distins, scrierea lor 
fund prin urmare oscilantă. Ezitarea în grafie între cele două secvenţe, ea şi respectiv ia, e rezolvată 
prin fixarea regulei alternanţelor fonetice: [e] /[ea]; [ie] /[ia], care rezolvă scrierea tuturor 
cuvintelor din această categorie într-un mod unitar. 

> Dacă la începutul cuvântului există deprinderea să se scrie ia, la început de silabă 
se produc adesea confuzii, în sensul că ia i se substituie lui ea şi invers: 

° alături de grafii corecte ca aceluia, acesteia, buruiană etc. întâlnim şi situații 
incorecte precum: cheltueală, crăeasă etc. Posibilitatea verificării este oferită de alternanțele 
fonetice şi recunoaşterea unităților morfologice. 

° pronumele şi adjectivele demonstrative aceeaşi şi aceiaşi, feminin singular şi 
respectiv masculin plural sunt pronunţate identic de către cei mai mulţi vorbitori sau chiar de către 


toţi  a-ce-iaşi. Aşadar în pronunțare este foarte dificil să facem o deosebire între cele două forme 

pronominale. Indiferent însă de pronunţarea reală suntem obligaţi să scriem corect deoarece fiecare 
dintre cei doi diftongi are funcţie distinctivă: 

Exemple: 

V aceeaşi | aceiaşi 

În ciuda întâmplărilor petrecute, ea a rămas aceeași fată veselă. 

Mergem spre Europa cu aceiași conducători. 

Alte exemple: aceeași dilemă, aceeaşi muzică, aceeaşi problemă. 

aceiaşi băieți, aceiaşi biciclişti, aceiaşi muncitori 
V aceea |aceia etc. 

Trebuie să scriem în mod consecvent: fata aceea (fem., sing.), băieţii aceia (masc., 
plural). 

> Această regulă e valabilă şi în ceea ce priveşte desinenţele verbale —ez şi —esc, 
respectându-se alternanţele —ez/ -ează (efectuez — efectuează), -iez/ -iază (deraiez — deraiază),  - 
esc/ -ească (întineresc — întinerească) şi —iesc/ -iască (alcătuiesc — alcătuiască). 

2) Opoziția generală —ă/-e între indicativ şi conjunctiv 

Dintre mai multe forme existente în pronunțare s-a ales totdeauna forma cea mai 
corespunzătoare din punct de vedere morfologic. Astfel, vom scrie la indicativul prezent, pers. I 
(eu) acopăr/ descopăr/ sufăr, iar la pers. a II-a sg. şi pl. acoperă/ descoperă/ suferă; la conjunctiv 
prezent pers. a III-a sg. şi pl. va fi să acopere/ să descopere/ să sufere, stabilindu-se opoziţia 
generală —ă/ -e între indicativ şi conjunctiv. 

3) Scrierea cu ea sau ia după c/ch, g/gh: 

Există câteva consoane după care diftongul seamănă atât cu [ea] cât si cu [ia]: [c; g; k; 
g ]. Obişnuinţa grafică de origine etimologizantă a consacrat: 

- scrierea cu ea după |c], |g]: ceapă (lat. cepa), ceată (sl. ceta), geană (lat gena) şi 

- scrierea cu ia după |k”|, |g”|: chiar (at. Clarus). 

Etimologia nu rezolvă problema pentru că şi aici intervin unele ezitări. Grafii greşite ca 
*ehiaţă, *tinichia sunt foarte frecvente şi mai apropiate de realitatea lingvistică. Scrierile cu ia 
pentru elementul palatal al lui (c, g, k’, g”) combinat cu (a) dă naştere (pentru ureche) unei secvenţe 
mai asemănătoare cu [ia] decât cu [ea]. Aşadar nici etimologismul, nici fonetismul nu pot oferi un 
criteriu solid. 

Se recomandă aplicarea următoarelor reguli şi anume: 

> Când există forme alternante cu e (alte forme ale cuvântului sau alte cuvinte din 
aceeaşi familie au e în temă) vom scrie cu ea. 


Aplicând regula enunțată mai sus, vom scrie: 

ceapă - cepe, cepuşoară 

geam - gemuleţ 

cheamă — chem 

gheată — ghete 

gheaţă — gheţuri, îngheţ 

gheară - gheruţă 

cheală — chel 

tinichea — tinichele 

încheagă — încheg 

blochează — blochez 

dugheană — dugheni 

urecheală — urecheli 

Excepţie: ochean — ocheane (fără alternanță); 

Recurgerea, în astfel de cazuri, la principiul fonetic nu ar fi fost operantă, din cauză că, 

de multe ori, deşi se scrie ea se pronunţă, în realitate, ia. 

> Când există alternanță cu ie sau când nu există alternanță scriem, cu regularitate, ia, 
ca în următoarele cazuri: 

fiare - fier 

biată - biet 

piatră — pietroi, pietre 

schiază — schiez 

trunchiază — trunchiez 

înjunghiază — înjunghiez 

apoi 

chiar 

chiabur - chiaburi 

fiară - fiare 

maghiar - maghiari 

ghiaur - ghiauri 

unchiaş - unchiaşi etc. 

Observații: 

° Pe lângă asemănarea în pronunție a celor doi diftongi [ea] şi [ia], confuzia e sporită 
şi de o falsă analogie. Astfel, sufixele —ială şi —iază şi sufixele —eală şi —ează sunt alomorfe 
poziționale (fonetice) ale aceleiaşi unități morfo-lexicale, ținând de tipuri derivative şi flexionare 


diferite — ultimele (mai productive) apărând după consoane care cer un [ea]/ ea. 

Exemple: acreală, împărțeală, probează etc. 

Falsa analogie duce la grafii greşite precum: *rămâează, *cheltueală etc. 

4) Scrierea cu i, e, a, â, ă, ea după ş,j 

Regula scrierii cu i, e, a, â, ă, ea după ş, j este una din acele reguli ce ilustrează în cea mai 
mare măsură aplicarea principiului morfologic. Pentru rădăcina cuvintelor s-a stabilit scrierea cu 
i, e, a, care reprezintă pronunţarea literară, dar în ceea ce priveşte terminaţiile şi sufixele se vor 
putea scrie şi literele â, à, ea, cu ajutorul cărora se păstrează identitatea imaginii grafice a unei serii 
de desinenţe, sufixe gramaticale şi lexicale. 

a) Scrierea cu a / ea după ş, j 

° Sunt graiuri unde asemenea cuvinte se pronunță variat: [ş'earpe; ş'ease]. În 
consecinţă chiar întâlnim grafii greşite ca *şearpe, *şease. 

° În scriere se produce şi o analogie cu greşeală, în care, pe lângă rațiunile 
morfologice, diftongul [ea] are şi o justificare fonetică: [e] accentuat înaintea lui [i] corespunde ca 
regulă generală unei [ea] înaintea lui [ă] din silaba următoare: 

Este corectă exprimarea greşeală — greşeli dar greşită, *deşeartă — deşerte. 

b) Scrierea cu ă/e după ş,j 

e Scrierea unor cuvinte sau forme gramaticale de felul lui: grijă, birjă, mătuşă, uşă, 
Chiriaşă, tijă, plajă, cămaşă, coajă, fruntaşă, trufaşă, gureşă, îngraşă, îngroaşă etc. a fost 
rezolvată recurgându-se tot la principiul morfologic. În graiul muntenesc, în special, asemenea 
cuvinte şi forme flexionare sunt rostite cu e final (adică grije, birje, mătuşe). 

° După literele ş, j, se scrie desinenţa ă la singularul substantivelor şi adjectivelor 
feminine, prin analogie cu alte substantive şi adjective feminine care înaintea desinenţei ă au alte 
consoane decât ş, j (de exemplu casă, fată, bună). 

Aceste cuvinte au forma articulată în a: grija, plaja, gureşa, ca şi casa, fata, buna. 

Se recomandă să se scrie corect grijă, birjă, mătuşă etc. din următoarele motive de ordin 
morfologic: 

„a) Cele mai multe substantive feminine se termină, la nominativ singular nearticulat în — 
ă, nu în -e; 

b) Vocala ă reprezintă nu numai semnul distinctiv al celor mai multe feminine 
româneşti, ci şi principalul sufix moţional al limbii române. Cu ajutorul lui se derivă numeroase 
substantive feminine de la masculinele corespunzătoare (de exemplu: prietenă de la prieten, 


tovarăşă de la tovarăș etc.) 

c) În sfârşit, dacă s-ar fi acceptat formele munteneşti cu —e final, atunci singularul s- 
ar fi confundat, în unele cazuri, cu pluralul (ex.: birje, cocoaşe, avalanşe, tovarăşe etc.), deci s-ar 
fi realizat şi în limba literară un tip de omonimie morfologică puţin obișnuită în româneşte.” 46 
Astfel, în normele ortografice s-a stabilit o regulă raţională, care ia în considerare aspectul 


elementelor flexionare şi categoriile morfologice ale cuvintelor. 


e În scopul diferenţierii persoanei a III-a singular şi plural a indicativului, de aceeaşi 
persoană a conjunctivului prezent, în pronunţarea şi scrierea celor mai multe verbe, desinenţa va 
fi, în primul caz, -ă şi în al doilea caz —e. 

Exemple: îngroaşă — să îngroaşe 
se îngraşă — să se îngraşe 

Astfel se urmează modelul mai general (el) cântă — (el) să cânte, care trebuie respectat şi 
în cazul unor verbe de conjugarea a IV-a, cum ar fi a suferi. Formele corecte ale acestui verb sunt: 
eu sufăr, el/ ei suferă — el/ ei să sufere. 

c) Scrierea e/a după ş, j în interiorul radicalului unor verbe, substantive, 
adjective 

Oscilarea între pronunţarea dură şi pronunţarea muiată a consoanelor [s], [j] a fost 
rezolvată tot prin apelul la morfologie. 

În interiorul rădăcinii (radicalului) s-a preferat pronunţarea dură - cu [a] nu cu [ea] 
conformă cu evoluția limbii române literare şi cu realitatea fonetică şi implicit grafia 
corespunzătoare. 

Exemple: şarpe, deşartă, jalbă, dojană etc. 

Verbul (a) așeza se scrie la indicativ prezent, persoana a III-a singular şi plural, aşază şi 
nu *aşează, deoarece rădăcina lui este aşez- /aşaz-, iar —a de la infinitiv şi —ă de la indicativ sunt 
sufixe. 

Scrierea greşită *aşează porneşte de la analiza eronată a cuvântului, conform căreia 
segmentul final —ează ar fi sufixele eaz + ă, prin analogie, spre exemplu, cu verbul /ucrează, însă, 
rădăcina ar rămâne aş-, ceea ce se observă că este greşit. 

Asemănarea dintre cele două cuvinte este numai aparentă, structura morfologică fiind 


diferită. In acest caz aplicăm regula care spune că după ş, j se scrie a şi nu ea în rădăcina cuvintelor. 


Sufix Desin. Sufix Desin. 
(eu) aşez - - (noi) aşez ă m 
(tu) aşez - i (voi) aşez a ți 


46Teodor Hristea, Sinteze ..., p. 193 şi urm. 

(el/ea) aşaz ă - (ei/ ele) aşaz ă - 
La verbul (a) înşela situaţia este aceeaşi, deoarece acesta se analizează morfematic 
în rădăcina înşel + sufixul morf. —a. În cursul flexiunii e din rădăcina înşel- alternează cu a. 
Scrierea greşită a cuvântului *înşeală se bazează pe o analiză eronată, conform căreia 
segmentul final -ea/ă este confundat cu sufixul lexical —ea/ă din cuvinte precum foropeală, 


îndrăzneală. In cazul acesta rădăcina s-ar reduce la înş-, iar acest lucru este imposibil. 


Sufix Desin. Sufix Desin. 
(eu) înşel - - (noi) înşel ă m 
(tu) înşel - i (voi) înşel a ti 
(el/ ea) înşal ă - (ei/ ele) înşal ă - 


Observăm că aceeaşi alternanță e/ a din rădăcină, alături de alternanţa consonantică d/ z, 


apare şi la verbul şedea. 


Forma populară șede, de la persoana a III-a singular, se bazează pe analogia internă cu 


celelalte persoane. 


Sufix Desin. Sufix Desin. 
(eu) şed - - (noi) şed e m 
(tu) şezi - i (voi) şed e ți 
(el/ea)şad e - (ei/ ele) şed - 
Exemple: 
Structura morfematică Forme flexionare 
vb. a așeza aşez (radical) -a (sufix) (eu) aşez - (el, ea) aşază 
vb. a şedea şed (radical) -ea (sufix) (eu) şed - (el) şade 
vb. a înşela înşel (radical) -a (sufix) (eu) înşel - (ei) înşală 
vb. a deşela deşel (radical) -a (sufix) (eu) deşel - (el) deşală 
vb. a deşerta deşert (radical) -a (sufix) (eu) deşert - (el) deşartă 
subst. pl. zânjeli tânjel (radical) -i (desinenţă) tânjeli (pl.) - tânjală (sg.) 
adj. m. deşert deşert (radical) -ø (desinenţă) deşert (m./n.sg.) 
-deşartă/deşarte (£.sg./pl., n.pl.) 
d) Scrierea e/ ea după ş, j la sfârşitul radicalului unor verbe, adjective, 
substantive: 


La verbe după ş,j se păstrează aspectul desinenţelor —ează, ească, la fel ca la toate 
consoanele. Vom scrie aranjează, angajează, să greşească, să sfârşească, strămoşească, 
vitejească aşa cum scriem lucrează, să povestească şi bărbătească. 

După ş, j din finalul temei verbelor de conjugarea I se scrie a la infinitiv şi în formele şi 


cuvintele derivate de la infinitiv, prin analogie cu verbele care înaintea sufixului —a al infinitivului 


44 


au alte consoane: angaja — angajare — angajam, înfățişa — înfăţişare — înfățişam, precum lucra — 
lucrare - lucram. În aceleaşi verbe se scrie ea la persoana a III-a, singular şi plural indicativ prezent 
(angajează, înfăţişează, precum lucrează) şi ă la indicativ prezent persoana I, plural (angajăm, 
înfățişăm, precum lucrăm) şi la perfectul simplu, persoana a III-a, singular (angajă, înfățişă, 
precum lucră). 

Verbele de conjugarea a IV-a se scriu cu i la infinitiv şi la alte forme verbale: îngriji — 
îngrijim — îngrijind, sfârşi — sfârşim — Sfârşind, precum citi — citim — citind, şi cu ea la imperfectul 
indicativului şi la persoana a III-a, singular şi plural a conjunctivului prezent: îngrijam, sfărşeam, 


precum citeam, să îngrijească, să sfârşească, precum să citească. 


Exemple: 
Structura morfologică Forme flexionare 
a înfățișa înfățiş (radical) -a (sufix) (eu) înfăţişez / (el) înfăţişează 
a linşa linş (radical) -a (sufix) (eu) linșez / (el) linşează 
a aranja aranj (radical) -a (sufix) aranjez - aranjează 
a angaja angaj (radical) -a (sufix) angajez - angajează 
a greşi greş (radical) -i (sufix) (să) greşesc - (să) greşească 
a sfârşi sfârş (radical) -i (sufix) (să) sfârşesc - (să) sfârşească 
a tânji tânj (radical) -i (sufix) (să) tânjesc - (să) tânjească 
a îngriji îngrij (radical) -i (sufix) (să) îngrijesc - (să) îngrijească 


La femininul adjectivelor formate cu sufixul —esc se va scrie —ească şi după ş, j: 
tovărăşesc — tovărăşească, la fel ca prietenesc — prietenească. 


Sufixele —eală, -ean şi —eaţă păstrează o imagine grafică identică. Vom scrie 


oblojeală şi greşeală ca oboseală, ieşean şi doljean ca bucureştean, roşeaţă ca albeaţă. 


Exemple: 

Structura lexicală Forme flexionare 
argeşean argeş (rădăcină) -ean (sufix) argeşeni, -ean 
someşean someş (rădăcină) -ean (sufix) someşeni, -ean 

excepţii: Argeşana, Someşana 
clujean cluj (rădăcină) -ean (sufix) clujeni, -ean 
doljean dolj (rădăcină) -ean (sufix) doljeni, -ean 
Excepţii: Clujana, Doljana 
roşeaţă roş (rădăcină) -eaţă (sufix) roşeşti - roşeaţă 
ostăşească ostăş (rădăcină) -ească (sufix) ostăşesc - ostăşească 
frumuşea frumuş (rădăcină) -ea (sufix) frumuşel, -ea 

vițea vit (rădăcină) -ea (sufix) vițel, -ea 
mieluşea mieluş (rădăcină) -ea (sufix) mieluşel, -ea 
Alte reguli de scriere după ş şi la sfârşitul radicalului: 
- după ş, j la sfârşitul radicalului scriem a, nu ea (când nu alternează) în sufixe: 
- ar: coşar - coşari, birjar — birjari (ca lemnar, olar) 
- adă: oranjadă - oranjade 
- ament: ataşament - ataşamente, angajament - angajamente 
- ant: deranjant - deranjanți, descurajant - antă 
- după ş, j la sfârşitul radicalului scriem ă, nu e (când nu alternează) 
- ământ: îngrăşământ — îngrăşăminte (ca legământ) 
- ător: crucişător, -ătoare, înduioşător, - ătoare, înfricoşător — ătoare (ca 
lucrător, temător) 
- la sfârşitul radicalului scriem ă sau e astfel: 
- ărie (sufix -ar), deosebit de -erie (sufix -er): chițibuşărie, mănuşărie, 


birjărie, gogoşărie, dar frizerie, tapițerie, lenjerie 


- ăreasă (sufix -ar), deosebit de -ereasă (sufix -er), după cum sunt alcătuite 
din sufixul —ar sau —er plus - easă : cenuşăreasă dar lenjereasă. 

Observaţii: 

Sufixul —ar are o imagine grafică unitară, scriindu-se coşar, birjar, precum scriem lemnar 
sau fierar. 

Între sufixele —ărie şi —erie se va face distincţia şi în scris, deoarece sufixul —ărie e legat 
de sufixul —ar: berar - berărie, iar sufixul —erie e legat de sufixul —er sau e independent: frizer — 
frizerie; loterie. 

e) Scrierea pluralului unor infinitive lungi/ substantive feminine 

terminate în -are după ş, j 

Se observă unele dificultăți la scrierea acestor cuvinte, care apar, uneori, scrise greşit: 
*imbrăţişeri, *înfăţişeri. În asemenea cazuri, trebuie să ne ghidăm după cuvintele alergare, 
cântare şi altele pe care le scriem alergări, cântări. 

Pluralul substantivelor feminine terminate în —are după ş, j se va scrie cu —ă-, -are 
alternând cu —ări ca după orice altă consoană: înfăţişare — pl. înfățișări, angajare — pl. angajări. 

Scrierea cu —ând a gerunziului verbelor de conjugarea I cu rădăcina terminată 
în ş,j 

Gerunziul verbelor de conjugarea I cu rădăcina terminată în ş, j se va scrie cu —ând: 
înfățișând, angajând precum scriem cărând, lucrând. Însă, gerunziul verbelor de conjugarea a IV- 
a se va scrie şi după ş, j, ca după orice consoană, -ind: sfârşind, îngrijind. 

„Trăgând concluziile la regula scrierii lui i, e, a, â, ă, ea după ş, j, atragem atenţia asupra 
faptului că în rădăcina cuvintelor nu se poate scrie decât i, e, a, pe când în afara rădăcinii se poate 
scrie ŞI i, e, a, şi â, à, ea, după cum cere respectarea imaginii grafice unitare a desinenţelor sau 
sufixelor respective.” 

După ş, j, sufixele lexicale şi gramaticale, ca şi desinenţele au aceeaşi formă ca şi când 
urmează după alte consoane. Analogia, care este o problemă de morfologie, este cea care 
funcționează aici. Cuvintele se încadrează în clase morfologice, prin asemănarea lor cu altele de 
acelaşi fel, iar clasele constituie modele, tipare în care se încadrează şi alte cuvinte. 

În aceste situaţii, este bine de ştiut, că scrierea nu se bazează pe pronunțare şi mai ales nu 
pe pronunţarea de tip muntean — bucureştean, care este muiată, cu e în loc de ă, datorită timbrului 
palatal: *grije, *uşe etc. 

5) Scrierea verbelor neologice a crea (a recrea, a procrea), a agrea 

Scrierea acestor verbe se bazează tot pe principiul morfologic şi nu pe principiul fonetic, 
deoarece vorbitorii le pronunţă diferit: unii le rostesc în manieră populară, după modelul unui verb 
ca (a) întemeia (întemeiez — întemeiezi — întemeiază — întemeiem — întemeiaţi — întemeiază), iar 
alţii le pronunţă ţinând seama de statutul lor de neologisme, cu hiatul specific (cre-ez, cre-ezi, cre- 
ăm, cre-aţi). 

S-au avut în vedere elementele morfematice din care sunt alcătuite cuvintele şi de analogia 
cu verbul a lucra, optându-se pentru principiul morfologic. 

Verbele a crea şi a agrea se conjugă după modelul structurii unor verbe de conjugarea I, 
care la indicativ prezent au sufixul -ez. Radicalul lor este cre-, agre- la care se adaugă o serie de 
elemente flexionare: sufixe modale şi temporale, precum şi desinenţe de persoană şi număr. Unele 
dintre aceste elemente încep cu —e, ceea ce, la anumite moduri, timpuri şi persoane, explică grafia 
cu dublu e iar la altele cu un singur e, fără a fi o inconsecvenţă a ortografiei noastre în vigoare. 

Se va scrie deci la infinitiv a crea, a agrea, la indicativ prezent creez, creezi, creează, 
creăm, creaţi, creează şi agreez, agreezi, agreează, agreăm, agreati, agreează. La gerunziu va fi 
creând, agreând, iar participiul creat, agreat. 

Putem observa că analogia între cele trei verbe este desăvârşită: lucr-a, agre-a, cre-a, 


lucr-ând, cre-ând etc. 


Răd. Sufix Sufix Desin. Răd. Sufix Sufix Desin. 
(eu) lucr ez - - (noi) lucr - ă m 
(tu) lucr ez - i (voi) lucr - a ți 


47 Avram Mioara, Probleme ..., p. 57 

(el/ ea) lucr eaz ă - (ei/ ele) lucr eaz ă - 


Răd. Sufix Sufix Desin. Răd. Sufix Sufix Desin. 
(eu) cre ez - - (noi) cre - ă m 
(tu) cre ez - i (voi) cre - a ți 
(el/ea) cre eaz ă - (e1/ ele) cre eaz ă - 

Răd. Sufix Sufix Desin. Răd. Sufix Sufix Desin. 
(eu) agre ez - - (noi) agre - ă m 
(tu) agre ez - i (voi) agre - a ți 
(el/ea)agre eaz ă - (ei/ ele) agre eaz ă - 


3.7 Scrierea formelor omofone ale unor cuvinte/ grupuri de cuvinte 
când se ortografiază cu cratimă 


Spre deosebire de alți cercetători, profesorul Ion Calotă consideră că scrierea formelor 
omofone ale unor cuvinte/ grupuri de cuvinte când se ortografiază cu cratimă, reprezintă aplicarea 
principiului morfologic şi nu a principiului sintactic. 

Argumentele sunt că „prin cratimă marcăm pe de o parte rostirea lor împreună, ca şi când 
ar constitui un singur cuvânt, iar pe de altă parte faptul că, din punct de vedere morfologic, ele 
aparţin unor părţi de vorbire diferite, care trebuie separate prin acest semn ortografic.”18 

Cratima le desparte din punct de vedere morfologic, ca părți de vorbire diferite, dar le 
uneşte având în vedere pronunţarea. Rostirea împreună a acestor grupuri de cuvinte devine identică 
cu aceea a altor cuvinte, conducând la omofonie. 

În lucrarea „Dicţionar de ortograme ” de Victor Iancu şi Săluc Horvat, Editura Ştiinţifică, 
Bucureşti, 1994, putem găsi foarte multe exemple de astfel de omofone: ceai/ ce-ai (ceai de tei; 


Ce-ai făcut?), sa/ s-a (lucrarea sa; s-a găsit), mor/ m-or ( mor de sete, m-or vizita) etc. 


48 Calotă Ion, Mică enciclopedie... p. 54 

CONCLUZII 


Spre deosebire de alte limbi (precum engleza sau franceza), limba română are o ortografie 
relativ simplă şi unitară, bazată, în esenţă, pe principiul fonetic. 

În stabilirea anumitor reguli de scriere s-a ţinut seamă şi de alte principii, cum sunt: 
principiul etimologic, principiul morfologic, principiul sintactic, principiul silabic, principiul 
simbolic, principiul estetic şi principiul distribuțional. 

Principiile morfologic şi sintactic se numesc principii gramaticale, ţinând de cele două 
componente ale gramaticii: morfologia şi sintaxa. Atât morfologia cât şi sintaxa impun anumite 
reguli, norme pe care trebuie să le respectăm, altfel, scrierea nu ar mai fi unitară, nu am mai putea 
deosebi omonimele, omofomele ori omografele etc., iar comunicarea prin scris nu ar mai fi 
funcțională sau eficientă. Cunoaşterea normelor de scriere, de care depinde sistemul de scriere, 
consolidează regulile de folosire a limbii literare în ansamblul ei. 

Principiile gramaticale (morfologic şi sintactic) realizează o simetrie sau o regularitate 
formală în ceea ce priveşte flexiunea şi derivarea, creând posibilitatea recunoașterii unor unități 
morfologice şi lexicale: rădăcini/ radicali, sufixe lexicale şi gramaticale, desinențe, articole etc. 

Astfel, scrierea, indiferent că este fonetică sau etimologică, reprezentând limba literară, 
trebuie să respecte regulile gramaticale, trebuie, adică, să se bazeze şi pe principiile morfologic şi 
sintactic. În acest fel, ortografia capătă un caracter ştiinţific, iar scrierea devine rațională. 

Din cele enunțate în cuprinsul lucrării reiese faptul că unele dintre cele mai importante 
reguli ale ortografiei româneşti actuale se bazează pe principiului morfologic care rezolvă mai 
multe situaţii de inadecvare dintre scriere şi vorbire. 

Aplicarea în mod constant a acestui principiu în ortografie dă rigoare logică grafiei şi 
oferă posibilitatea autoverificării printr-o analiză subiectivă şi recunoaşterea morfemelor 
gramaticale (şi lexicale). 

Principiul morfologic are o arie de aplicare întinsă, acoperind şi situaţii care depăşesc 
relaţiile dintre ortografie şi pronunție. Acesta supune pronunția şi ortografia unor condiţionări 
gramaticale, dă normelor de scriere consecvență, face scrierea mai exigentă din punct de vedere 
intelectual şi conduce la reducerea fluctuațiilor şi a nesiguranţei ce caracterizează uzul limbii 
vorbite. 

Principiul morfologic hotărăşte în esență norma de scriere pe baza unui model de 
manifestare a mecanismelor flexiunii şi derivării cu sufixe. Dintre două sau mai multe posibilități 
virtuale de scriere a aceluiaşi fapt este preferată aceea care menţine analogia cu modelul tipului. 

Posibilitatea de încadrare a unui cuvânt într-un anumit tip, într-o anumită clasă de flexiune 
nu este mereu evidentă. Atunci când un cuvânt ale cărui forme nu sunt supuse fluctuaţiilor şi nu 


prezintă particularități de scriere şi de rostire cu slabă relevanţă, încadrarea o facem firesc, 

vorbitorul realizând analogiile în mod automat. Când însă formele cuvântului prezintă fluctuații 
sau particularităţi de scriere şi de rostire, posibilitatea de a-l raporta la un anumit tip, la o anumită 
clasă nu mai este la fel de sigură şi clară vorbitorului neavizat. 

Regularizarea morfologică a scrierii şi a pronunțării impune, pe lângă o normalizare 
morfologică realizată latent, prin sentimentul lingvistic al vorbitorilor, şi o reacţie conştientă la 
acţiunea prescriptivă a normelor. Este util astfel ca o codificare ortografică şi ortoepică să propună 
nu numai modele de flexiune, ci şi exemple pentru cazurile de speţă de interes ortografic şi ortoepic 
integrabile în fiecare model. 

Nu toate formele gramaticale fac obiectul unor norme ortografice. Aspectele flexionare 
care au nevoie de semnalarea expresă a felului cum trebuie scrise şi rostite sunt totuşi în număr 
redus şi se referă la flective, la punctul de joncțiune a flectivelor cu radicalul şi la radical. 

„Normele de scriere a flectivelor, considerate independent sau la joncţiunea lor cu 
radicalul, au în vedere modelul de flexiune pentru tipul, clasa ori subclasa, iar, când acestea lipsesc, 
pentru paradigma individuală în care trebuie încadrate formele având nevoie de semnalare, potrivit 
cu categoria gramaticală a fiecăreia, precum şi cu valorile atribuite grafemelor de ortografie.” 

Abaterile de la flectivele modelului pot decurge: 

1) din nerespectarea afixelor proprii categoriei morfologice date (toți * copii, *alți ca, 
lucrarea *aceia etc.) 

2) din nerespectarea flectivelor tipului de flexiune (*afişem, *fotăresc, sg. şi pl. *plaje) 

3) din nerespectarea flectivelor clasei sau subclasei (*creiază, *miroasă, *ideie, *liceie) 

4) din nerespectarea valorilor de reprezentare fonematică ale grafemelor (*bogăţiea, 
*bogăţiia, *luoase). 

Primele trei categorii pot conduce la o comunicare deficitară, fiind structurale, iar ultima 
categorie ilustrează greşelile de scriere. 

Din analiza raporturilor dintre ortografie şi morfologie a reieşit faptul că acestea sunt 
complexe şi variate şi nu exclusiv de dependenţă. Ortografia limbii române nu e doar rezultatul 
implicaţiilor morfologiei în scriere, iar principiul morfologic nu guvernează totalitatea normelor 
ortografice. Pentru însuşirea practică a ortografiei este necesară cunoaşterea sistemului şi a 
structurii limbii literare în general. 

Morfologia reprezintă fundamentul ştiinţific, factorul regularizator al scrierii corecte, 
fiind cea care dă motivaţia scrierii formelor flexionare, când normele care fixează valorile literelor 


nu se opun. Un anumit tip flexionar, o anumită clasă flexionară pot fi reţinute prin câteva modele 


+9 Beldescu, G. (1984), Ortografia ..., p. 218 

ilustrative, care oferă nu numai explicația modului de scriere a unui caz concret, ci şi repere 
generale de structuri morfologice pentru soluția ortografică a mulțimii de cazuri care se supune 
fiecăruia. 

Alte conexiuni între ortografie şi morfologie, dincolo de flexiune, sunt descrise pe larg şi 
fac obiectul capitolului „Aplicarea principiului morfologic în ortografie”: scrierea cu literă mare 
şi cu literă mică, despărţirea cuvintelor la sfârşit de rând, scrierea unor sufixe, scrierea cuvintelor 
compuse şi scrierea cuvintelor conjuncte. 

Conform principiului morfologic, cu ajutorul ortografiei sunt scoase în evidenţă anumite 
caracteristici ale structurii morfologice a cuvintelor: elementele lor costitutive (rădăcina sau tema, 
sufixul, prefixul, desinenţa), clasa de flexiune în care se încadrează cuvintele. 

Uneori regulile ortografice nu sunt suficient de cunoscute, ceea ce are ca rezultat apatiția 
unor inconsecvenţe sau greşeli ortografice, astfel este de dorit consultarea soluţiei directe a unui 
caz concret în noul DOOM sau în alte surse ştiinţifice. 

Ortografia actuală este indisolubil legată de pronunția literară în varianta solemnă, 
academică, fără să depindă în totalitate de ea şi fără să se limiteze a reglementa scrisul doar din 
perspectiva ortoepiei. 

Norma codificată este imperios necesară pentru a reglementa fluctuațiile din pronunțare 


la un anumit nivel de determinare spaţială, temporală sau socio-culturală. 

ANEXE 


Testul 1 


Anexa 1 


Ortografia şi cultivarea limbii — Exerciţii tip grilă 


1. Sunt corect scrise toate cuvintele în: 


a) ansambla, contigent, excadrilă, fascicol, inopinant, îndemnizaţie, juristprudenţă, 


ostatec, respectos 


b) asambla, cotingent, esscadrilă, faxcicul, in-opinant, îndemnisaţie, iurisprudenţă, 


oastatic, respectuos 


c) ansampla, contincent, egscadrilă, fasscicul, inopinant, indemnizaţiie, iuristprudenţă, 


ostatec, respectuuos 


d) asambla, contingent, escadrilă, fascicul, inopinat, indemnizaţie, jurisprudenţă, 


ostatic, respectuos 


e) asampla, contingent, excadrilă, ostatic, 


iurisprudenţă, ostatic, respectuos 


2. Forma corectă de genitiv-dativ este: 


a) bunei- cuviinţei 

b) bunei-cuviinţe 

c) bună-cuviinţei 

d) bunăcuviinţei 

e) bunăi-cuviinţe 

. Forma corectă de genitiv-dativ este: 
a) bunăvoinţei 

b) buna-voinţei 

c) bunei-voinţe 

d) bune-voinţei 


e) bunevoinţei 


4. Nu sunt greşeli în: 


a) a crea, darmite, glasvand, rucsac, eczemă 
b) a creea, dar-mi-te, glasvant, ruksak, egzemă 
c) a creia, dar-mite, glazvand, ruxac, exemă 


d) a creeia, darmi-te, glasband, ruxak, ecsemă 


e) a cria, darmit-e, glazvant, rucksack, iegzemă 

respectuos, inopinat, îndemnizaţie, 


5. Este corect scrisă propoziția: 
a) Saniile lunecau uşoare, lăsând dungi lucii, vineţii. 
b) Săniile lunecau uşor, lăsând dungii luci, vineţi. 
c) Săniile lunecau uşor, lăsând dungi lucii, vineții. 
d) Saniile alunecau uşor, lăsând dungi luci, vineţi. 
e) Săniile lunecau uşor, lăsând dungi luciii, vinețiii. 
6. Care variantă este corectă? 
a) aspectoasă, erarhie, subectivă 
b) aspectoasă, ierarhie, subiiectivă 
c) aspectuuasă, erarhiie, subiectivă 
d) aspectuoasă, ierarchie, subectivă 
e) aspectuoasă, ierarhie, subiectivă 
7. Numeralul ordinal de la opt este: 
a) al optălea 
b) al optelea 
c) al optâlea 
d) al optulea 
e) al optilea 


Răspunsuri: 1. d; 2. b; 3. a; 4. a; 5. c; 6. e; 7. d; 

Anexa 2 
Testul 2 


Ortografia şi cultivarea limbii — Exerciţii tip grilă 


1. Sunt corecte formele: 


a) toţi cuscri, ambi cuscri, nişte cuscri 
b) toţi cuscrii, ambi cuscrii, nişte cuscrii 
c) toţi cuscrii, ambii cuscrii, nişte cuscrii 
d) toți cuscrii, ambii cuscri, nişte cuscri 
e) toţii cuscri, ambii cuscri, nişte cuscrii 
În textul „ Această reuşită.....sporeşte stima de tine.....”, punctele se completează cu: 
a) î-ţi; însuţi/ însăţi 

b) îți; însuţi/ însăți 

c) îţi; însuţi/ înseţi 

d) îţ-1; înşiţi/ înseţi 

e) îţi; însu-ţi/ însă-ţi 

Alegeţi seria de construcţii scrise corect: 


a) ambii miniştri, toți miniştrii, câţiva miniştri, doi miniştri, nişte miniştri, unii 


miniştri, înşişi miniştrii 


b) ambii miniştrii, toţi miniştri, câțiva miniştri, doi miniştri, nişte miniştri, unii 


miniştri, înşişi miniştrii 


c) ambii miniştri, toți miniştrii, câțiva miniştrii, doi miniştri, nişte miniştri, unii 


miniştri, înşişi miniştri 


d) ambii miniştri, toți miniştrii, câțiva miniştri, doi miniştri, nişte miniştri, unii 


miniştri, înşişi miniştrii 


e) ambii miniştrii, toţi miniştri, câțiva miniştri, doi miniştrii, nişte miniştri, unii 


miniştri, înşişi miniştrii 


4. 


5. 


Sunt corecte formele: 

a) aceşti codri, codri aceştia 
b) aceşti codrii, codrii aceştia 
c) aceştia codri, codrii aceşti 
d) aceşti codri, codrii aceşti 
e) aceşti codri, codrii aceştia 
Sunt corecte formele: 


a) unii arbitri, alţii arbitri, amândoi arbitri 

b) unii arbitrii, alții arbitrii, amândoi arbitrii 
c) uni arbitri, alți arbitri, amândoi arbitri 
d) unii arbitri, alți arbitri, amândoi arbitrii 
e) uni arbitrii, alţi arbitrii, amândoi arbitrii 
6. În exemplul „Mustra pe ucenici 1a.....mişcare”, punctele se pot completa cu 
următoare formă literară: 
a) fitece 
b) fieştecare 
c) fişce 
d) fiştece 
e) fiece 
7. În propoziţia: „Femeii.....îi ofer flori”, punctele se pot completa cu: 
a) cele harnice 
b) celei harnice 
c) celor harnice 
d) cea harnică 
e) acelei harnică 


Răspunsuri: 1. d; 2. b; 3. a; 4. e; 5. d; 6. e; 7. b; 

Anexa 3 
Testul 3 
Ortografia şi cultivarea limbii — Exerciţii tip grilă 
1. Alegeţi seria de substantive proprii ortografiate corect: 
a) Baia Mare, Baia de Aramă, Bistriţa Năsăud, Drobeta Turnu-Severin, Poiana Braşov, 
Râmnicu-Vâlcea, Piatra-Neamţ, Târgu-Jiu, Târgu-Mureş, Cluj-Napoca 
b) Baia Mare, Baia de Aramă, Bistrița-Năsăud, Drobeta- Turnu-Severin, Poiana- 
Braşov, Râmnicu-Vâlcea, Piatra-Neamţ, Târgu-Jiu, Târgu-Mureş, Cluj-Napoca 
c) Baia Mare, Baia-de-Aramă, Bistriţa-Năsăud, Drobeta-Turnu-Severin, Poiana 
Braşov, Râmnicu-Vâlcea, Piatra Neamţ, Târgu-Jiu, Târgu-Mureş, Cluj-Napoca 
d) Baia Mare, Baia de Aramă, Bistriţa-Năsăud, Drobeta-Turnu-Severin, Poiana 
Braşov, Râmnicu-Vâlcea, Piatra-Neamţ, Târgu-Jiu, Târgu-Mureş, Cluj Napoca 
e) Baia Mare, Baia de Aramă, Bistriţa-Năsăud, Drobeta Turnu-Severin, Poiana- 
Braşov, Râmnicu-Vâlcea, Piatra-Neamţ, Târgu-Jiu, Târgu-Mureş, Cluj-Napoca 
2. În propoziţia „Parcă te ridică în.....ochi”, punctele se completează cu: 
a) propri tăi 
b) proprii tăi 
d) propri-ţi 
e) proprii-ţi 
3. În propoziţia „M-au înşelat.....ochi”, punctele se completează cu: 
a) propriii-mi 
b) proprii-mi 
c) propri-mi 
d) propri mei 
e) proprii mei 
4. În propoziţia „Norocul.....ne caută el pe noi”, punctele se completează cu: 
a) câte o dată 
b) câte odată 
c) câteodată 
d) câte-odată 
e) câteo-dată 
5. Au forma corectă construcţiile: 


a) acea elevă, eleva aceea; acei băieţi, băieţii aceea 


56 


b) acea elevă, eleva aceia; acei băieţi, băieţii aceia 

c) acea elevă, eleva aceea; acei băieți, băieţii aceia 
d) acea elevă, eleva aceia; acei băieţi, băieţii aceea 
e) aceea elevă, eleva aceea; aceia băieţi, băieții aceia 
6. Sunt corecte structurile: 1. nevesti-mi; 2. mă-ti; 3. soacră-mi 
a) 1. 

b) 2. 

c) 3. 

d) toate 

e) nici una 

. Vocativul are formă literară în: 

a) Nu te supăra, domnu Tudor! 

b) Nu te supăra, domnule Tudor! 

c) Nu te supăra, dom'le Tudor! 

d) Nu te supăra, domn Tudor! 

e) Nu te supăra, dom” Tudor! 


Răspunsuri: 1. b; 2. c; 3. a; 4. c; 5. c; 6. e; 7. b; 

Anexa 4 
Testul 4 
Ortografia şi cultivarea limbii — Exerciţii tip grilă 
1. Care frază este scrisă corect? 
a) Nu s-a supărat defel, pentru că i se dăduse o mâncare de alt fel decât cea a 
vecinului. 
b) Nu s-a supărat de fel, pentru că i se dăduse o mâncare de alt fel, decât cea a 
vecinului. 
c) Nu s-a supărat defel, pentru că i se dăduse o mâncare de altfel decât cea a vecinului. 
d) Nu s-a supărat defel, pentru că i se dădu-se o mâncare de alt fel decât ceea a 
vecinului. 
e) Nu se supăra-se defel, pentru că i se dăduse o mâncare dealtfel de cât cea a 
vecinului. 
2. Punctele din propoziţia „Nevestei.....nu i s-a întors bărbatul acasă” (Sadoveanu) se pot 
completa cu: 
a) aceasta 
b) acestea 
c) acesteia 
d) aceştia 
e) acestei 
3. Este corectă şi literară exprimarea: 
a) fratele unei colege de-a mea 
b) fratele unei colege a mea 
c) fratele unei colege a mele 
d) fratele unei colege ale mea 
e) fratele unei colege de-a mele 
4. Acordul e corect făcut în: 
a) nedreptăţile ale cărei victimă ai fost 
b) nedreptăţile a cărei victimă ai fost 
c) nedreptăţile ale căror victimă ai fost 
d) nedreptăţile a căror victimă ai fost 
e) nedreptăţile ale căreia victimă ai fost 
5. În exemplul: „ Erau membri.....a trei organizaţii.”, punctele se pot completa cu: 


a) alor 

b) ai 

c) a-i 

d)a 

e) ale 

. Care dintre construcții e corectă? 
. din punct de vedere gramatical 

. din punctul de vedere gramatical 
. din punct de vedere al gramaticii 


. din punctul de vedere al gramaticii 


a) l. şi4. 
b) 1.şi3. 
c) 2.şi4. 


d) Nici una 

e) 2.şi3. 

. În propoziţia: „Aşternutul era.....pânză”, punctele se pot completa, în limba literară, cu: 
a ) de nişte sau din nişte 

b) de sau din 

c) de nişte 

d) din o 

e) deo 

. Alegeţi forma corectă: 

a) să abroge, să delege, să invoace, să convoace 

b) să abroge, să delege, să invoce, să convoce 

c) să abrogheze, să deleage, să invoace, să convoace 
d) să abroge, să delege, să invoce, să convoce 

e) să abroge, să delege, să invoce, să convoace 

. Acordul e făcut corect în: 

a) nedreptăţile victima căreia ai fost 

b) nedreptăţile victima cărei ai fost 

c) nedreptăţile victima căror ai fost 

d) nedreptăţile victima cărora ai fost 

e) nedreptăţile ale cărora victimă ai fost 


Răspunsuri: 1. a; 2. c; 3. c; 4. d; 5. d; 6. a; 7. b; 8. e; 9. d. 

